KUMITAT PERMANENTI DWAR IX-XOGĦOL TAL-KAMRA

Laqgħa Nru 32

ItTlieta, 1 ta' Diċembru 2015

Stampat fl-Uffiċċju tal-Iskrivan

Prezz €2.50

Laqgħa Nru 32

ItTlieta, 1 ta' Diċembru 2015

Il-Kumitat iltaqa' filkamra tal-kumitati 3 fil-binja tal-Parlament, il-Belt Valletta, fil-5.05 p.m.

Il-Minuti tal-Laqgħa nru.

31 li saret it-Tnejn 16 ta' Novembru, 2015 ġew konfermati.

MR SPEAKER (Onor. Anġlu Farrugia): Nagħti merħba lil kull min hawn preżenti għal dan il-kumitat.

Nistieden lill-Membri min-naħa tal-Gvern biex iressqu r-rimarki dwar ix-xogħol tal-Kamra.

L-Onor.

DAVID AGIUS: Jiena prattikament xtaqt nistaqsi biss nikkonfermawx li l-Parlament se jieqaf għall-vaganzi tal-Milied fis-16 ta' Diċembru u jerġa' jiftaħ fil-11 ta' Jannar.

MR SPEAKER: Il-cut-off date hija s-16 ta' Diċembru u fil-11 ta' Jannar jerġa' jiftaħ il-Parlament.

Ngħaddu issa għax-xogħol tal-Kamra.

L-Onor.

XOGĦOL TAL-KAMRA

GODFREY FARRUGIA: Illum it-Tlieta, se nibdew fis-6.00 p.m. u se nkomplu niddiskutu dwar l-ippjanar, imma qabel l-ippjanar se jkollna stqarrija ministerjali min-naħa tal-Prim Ministru dwar it-Turkija u l-COP21.

DAVID AGIUS: Hija tassattiva li ssir illum peress li hemm il-Kap tal-Oppożizzjoni u l-Viċi Kap imsefrin?

Jiena qed ngħid mil-lum għal għada, jiġifieri mhux qed ngħidlek ġurnata oħra fil-bogħod.

Ma nafx jekk hijiex urġenti imma biex inżommkom informati, illum mhux se jkun hawn il-Kap tal-Oppożizzjoni għax jinsab imsiefer u ġej illejla sbieħ għada filgħodu.

MR SPEAKER: Sadanittant sakemm issir il-komunika, għalissa nħalluha pendenti u nkomplu bix-xogħol tal-Kamra.

GODFREY FARRUGIA: Għada l-Erbgħa jien qed nissuġġerixxi li nibdew iktar kmieni, nibdew mis-2.00 p.m. sat-8.30 p.m. u niddiskutu tal-Ippjanar u bil-ħin tal-mistoqsijiet u bl-aġġornament.

Tkun bħas-seduta li darba għamilna itwal mill-oħrajn u fiha nkomplu niddiskutu tal-ippjanar.

EDWARD ZAMMIT LEWIS (Ministru għat-Turiżmu): L-Abbozz nru.

107 u jekk tlestu Abbozz nru.109?

IS-SUR RAYMOND SCICLUNA (Skrivan tal-Kamra): Bħalissa qed jiġi diskuss l-Abbozz nru.

EDWARD ZAMMIT LEWIS: Jekk jitlesta ngħaddu għall-ieħor.

GODFREY FARRUGIA: Jekk jitlesta ngħaddu għall-ieħor għall-ġurnata ta' wara, imma qegħdin ngħidu li għada l-Erbgħa se nkomplu bid-diskussjoni dwar l-ippjanar.

DAVID AGIUS: Jiġifieri s-seduta tibda fis-2.30 p.m. sat-8.30 p.m. minflok sad-9.00 p.m. Se nipprovaw nagħlquha għada.

GODFREY FARRUGIA: Tajjeb ħafna.

DAVID AGIUS: Taħseb li tlestihom?

Kemm fadal?

LOUIS GRECH (Deputat Prim Ministru u Ministru għall-Affarijiet Ewropej u t-Twettiq tal-Manifest Elettorali): Peress li l-Kap tal-Oppożizzjoni jinsab imsiefer, l-istqarrija se ssir għada.

DAVID AGIUS: Nistgħu nagħmluha fis-6.30 p.m?

LOUIS GRECH: Jew fis-6.30 p.m.

MR SPEAKER: Kollox sew, mela għada fis-6.30 p.m jkollna l-istqarrija ministerjali tal-Prim Ministru.

DAVID AGIUS: Għax anke inti tkun preżenti.

DAVID AGIUS: Trid tibdel liċ-chairman tal-Kumitat.

DAVID AGIUS: Nipprovaw li bejn is-seduta tal-lejla u s-seduta ta' għada mis-2.30 p.m. sas-6.30 p.m. inkunu close ħafna li nagħlqu sa Abbozz nru.

GODFREY FARRUGIA: Jien qed ngħid li t-Tnejn 7 ta' Diċembru suppost nistgħu nibdew id-diskussjoni fuq l-Abbozz ta' Liġi dwar it-Tribunal ta' Reviżjoni tal-Ambjent u l-Ippjanar.

DAVID AGIUS: Wisq probabbli nkunu bdejna d-diskussjoni fuq l-Abbozz ta' Liġi dwar it-Tribunal ta' Reviżjoni tal-Ambjent u l-Ippjanar, għax f'erba' sigħat għandna nagħlquha.

LOUIS GRECH: Jekk taqblu Onor. Agius, inħalluha għad-diskussjoni tal-ippjanar, però nagħmlu nota Ippjanar/Tribunal.

GODFREY FARRUGIA: Jien qed nissuġġerixxi li l-Ġimgħa 4 ta' Diċembru jkollna laqgħa wara nofsinhar dwar l-Asian Infrastructure Investment Bank.

DAVID AGIUS: Dik għadha lanqas tressqet.

EDWARD ZAMMIT LEWIS: Ħafna minnhom dawn huma transposition ta' EU Legislation.

MR SPEAKER: Kollha kemm hi, jiena rajtha.

GODFREY FARRUGIA: Kollha traspożizzjoni.

MR SPEAKER: Issir komunikazzjoni bejn il-Ministru u l-membru tal-Oppożizzjoni hux hekk?

GODFREY FARRUGIA: Komunikazzjoni dejjem se ssir bħalma dejjem nagħmlu.

Din hija prassi b'mod partikolari f'dan il-Ministeru.

Jien qed nissuġġerixxi li nagħmlu seduta extra l-Ġimgħa, 4 ta' Diċembru li l-ħin tagħha – għax il-Ministru se jsiefer dakinhar stess – ikun min-12.30 p.m. sal-4.00 p.m. Jew inkella nistgħu nagħmluha l-Ġimgħa, 11 ta' Diċembru.

LOUIS GRECH: Dakinhar se nagħmlu tat-Tribunal.

Il-Ġimgħa 11 ta' Diċembru konna se nagħmlu d-diskussjoni fuq l-Abbozz ta' Liġi dwar it-Tribunal ta' Reviżjoni tal-Ambjent u l-Ippjanar mis-1.30 p.m.

DAVID AGIUS: U ma jkunx hemm l-Onor.

LOUIS GRECH: M'għandniex bżonnu lill-Onor.

It-Tribunal se jibqa' kif inhu.

GODFREY FARRUGIA: Is-seduta tat-Tnejn għamilniha Ippjanar/Tribunal.

DAVID AGIUS: Jiena nissuġġerixxi li għada s-seduta ntawluha ftit imqar sad-9.00 p.m. u ma neħdux l-aġġornament, u naraw li nagħlqu żgur dawn iż-żewġ liġijiet jew inkella nkunu viċin, ħalli mbagħad it-Tnejn 7 ta' Diċembru nkunu nistgħu nagħmlu d-diskussjoni fuq l-Abbozz ta' Liġi dwar it-Tribunal ta' Reviżjoni tal-Ambjent u l-Ippjanar.

GODFREY FARRUGIA: Jiġifieri inti qed tgħid li l-Ġimgħa, 2 ta' Diċembru nagħlqu d-diskussjoni dwar l-ippjanar totalment.

DAVID AGIUS: Mhux hekk?

Ikollna ħin għaliha.

LOUIS GRECH: Jien m'għandix problema.

Hu qed jissuġġerixxi li s'għada se jkun kollox magħluq mill-ippjanar u t-Tnejn se jibqgħalna d-diskussjoni fuq l-Abbozz ta' Liġi dwar it-Tribunal ta' Reviżjoni tal-Ambjent u l-Ippjanar, li nagħlquh ukoll u nispiċċaw din tal-Asian Infrastructure Investment Bank.

DAVID AGIUS: Seba' klawsoli kulma hemm.

GODFREY FARRUGIA: Jiġifieri l-Ġimgħa 4 ta' Diċembru nagħmlu d-diskussjoni fuq l-Abbozz ta' Liġi dwar it-Tribunal ta' Reviżjoni tal-Ambjent u l-Ippjanar.

LOUIS GRECH: Qed jgħid li d-diskussjoni dwar l-ippjanar jipprova jispiċċaha bejn illum u għada.

DAVID AGIUS: Hekk hu.

U jekk tispiċċa, nibdew id-diskussjoni fuq l-Abbozz ta' Liġi dwar it-Tribunal ta' Reviżjoni tal-Ambjent u l-Ippjanar.

LOUIS GRECH: Jekk imbagħad it-Tnejn tkun lesta d-diskussjoni fuq l-Abbozz ta' Liġi dwar it-Tribunal ta' Reviżjoni tal-Ambjent u l-Ippjanar, ngħaddu għad-diskussjoni dwar l-Asian Infrastructure Investment Bank.

GODFREY FARRUGIA: L-importanti hu li l-Erbgħa nagħlqu d-diskussjoni dwar l-ippjanar għax il-Ġimgħa ma jkollix lill-Onor.

DAVID AGIUS: Qed ngħidlek ma nagħmlux l-aġġornament.

GODFREY FARRUGIA: Qed ngħid dan biex inkun ċar.

IS-SUR RAY SCICLUNA: Estiża sad-9.00 p.m.?

DAVID AGIUS: Jekk hemm bżonn nestendu sad-9.00 p.m.

MR SPEAKER: L-Onor.

David Agius qed jgħid li jekk hemm bżonn ma neħdux l-aġġornament ħalli tagħlquha żgur.

DAVID AGIUS: U jekk ikun hemm bżonn ftit iktar ħin, jekk taqbel is-Sedja, nistgħu ntawlu ftit, forsi sad-9.15 p.m.

MR SPEAKER: Qed nitkellmu għal għada l-Erbgħa, 2 ta' Diċembru.

DAVID AGIUS: Biex żgur inkunu għalaqna d-diskussjoni dwar l-ippjanar.

GODFREY FARRUGIA: Rigward il-Ġimgħa, 4 ta' Diċembru.

LOUIS GRECH: Il-Ġimgħa qed ngħidu li mhu se jsir xejn għax se jkollhom problema.

LOUIS GRECH: It-Tnejn se jkollok id-diskussjoni fuq l-Abbozz ta' Liġi dwar it-Tribunal ta' Reviżjoni tal-Ambjent u l-Ippjanar u dwar l-Asian Infrastructure Investment Bank.

Jekk inkunu spiċċajna d-diskussjoni fuq l-Abbozz ta' Liġi dwar it-Tribunal ta' Reviżjoni tal-Ambjent u l-Ippjanar - u qed nassumu li jkun spiċċa - allura mbagħad nibdew id-diskussjoni dwar l-Asian Infrastructure Investment Bank.

DAVID AGIUS: Hekk hu, naqblu.

Jiġifieri t-Tnejn nagħlqu d-diskussjoni tal-Asian Infrastructure Investment Bank u d-diskussjoni fuq l-Abbozz ta' Liġi dwar it-Tribunal ta' Reviżjoni tal-Ambjent u l-Ippjanar.

MR SPEAKER: Nhar it-Tlieta, 8 ta' Diċembru hija l-Festa tal-Kunċizzjoni.

DAVID AGIUS: Id-diskussjoni fuq l-Abbozz ta' Liġi dwar it-Tribunal ta' Reviżjoni tal-Ambjent u l-Ippjanar kemm fiha klawsoli?

MR SPEAKER: Ma tantx hemm klawsoli.

EDWARD ZAMMIT LEWIS: Mr Speaker, iktar jista' jinqala' dibattitu fid-diskussjoni tat-Tribunal milli f'din tal-finanzi.

LOUIS GRECH: F'tal-finanzi m'hemm xejn.

GODFREY FARRUGIA: Fil-każ nistgħu nibdew d-diskussjoni dwar l-Asian Infrastructure Investment Bank imbagħad inkomplu d-diskussjoni dwar it-Tribunal.

Seba' klawsoli kulma hawn.

GODFREY FARRUGIA: U ilna ngħidu l-Ministru Scicluna dejjem irid ikompli mal-prassi li diġà stabilixxa mal-Onor.

GODFREY FARRUGIA: L-Erbgħa 9 ta' Diċembru se jkollna l-voti tal-Estimi.

MR SPEAKER: L-Erbgħa 9 ta' Diċembru għandna d-divisions kollha hux hekk?

GODFREY FARRUGIA: Sewwa, u se nagħmlu t-Tielet Qari tal-Abbozz ta' Liġi dwar il-Kunsilli Lokali.

MR SPEAKER: If I may ask, ladarba qed issemmi t-Tielet Qari tal-Kunsilli, l-Ewwel Qari tal-Abbozz ta' Liġi dwar l-Awtonomija Amministrattiva tal-Parlament meta se tagħmluha?

GODFREY FARRUGIA: Inti ppreżentajtha f'dawn it-tlett ijiem.

MR SPEAKER: Iva, minħabba t-tlett ijiem.

Tista' ttellagħha dakinhar.

Ħalliha llejla.

Intellgħuha għada?

DAVID AGIUS: Iva, Mr Speaker, għada.

MR SPEAKER: Ħalli nkunu nistgħu nikklerjawha.

DAVID AGIUS: Se tkun bħala l-ewwel item għada?

MR SPEAKER: L-Ewwel Qari.

Qed nitkellmu fuq l-Abbozz ta' Liġi dwar l-Antonomija Amministrattiva.

IS-SUR RAYMOND SCICLUNA: Però mhux se ntellgħuha fuq l-aġenda għax mhemmx it-tlett ijiem.

Tista ssir imma dejjem bi qbil miż-żewġ naħat.

MR SPEAKER: Hawn qbil?

DAVID AGIUS: Konna qbilna wkoll li meta tipproponiha, nissekondawha min-naħa tal-Oppożizzjoni.

MR SPEAKER: Hekk hu.

Qegħdin ngħidu li l-Erbgħa se nagħmlu l-voti tal-Estimi u t-Tielet Qari tal-Kunsilli Lokali.

DAVID AGIUS: X'ħin se nibdew?

MR SPEAKER: Se nibdew fit-3.30 p.m. din id-darba?

MR SPEAKER: U neħilsu?

GODFREY FARRUGIA: Naħseb li għandna neħilsu.

LOUIS GRECH: Jekk se nieħdu l-massimu – li nisperaw li ma neħdux – probabbilment ikollok bejn erba' sigħat u erba' sigħat u nofs.

MR SPEAKER: Jiġifieri mit-3.30 p.m. sat-8.30 p.m. għandna nlestuhomhom.

DAVID AGIUS: Inti qed tikkalkola li nibdew fl-4.00 p.m.

GODFREY FARRUGIA: Le, fit-3.30 p.m. bil-ħin tal-mistoqsijiet.

DAVID AGIUS: Imma l-aġġornament fit-8.30 p.m. jew fit-8.00 p.m.?

LOUIS GRECH: Naħseb aħjar tagħmel l-aġġornament fid-9.00 p.m. għal li jista' jkun.

GODFREY FARRUGIA: Intawlu nofs siegħa oħra?

DAVID AGIUS: Tridux naqblu flimkien li aħna qed naqblu li jittieħdu l-voti kollha tal-Baġit, jittieħdu l-voti tat-Third Reading u kif jispiċċa jittieħed l-aġġornament?

DAVID AGIUS: Ministru, ma kien hemm l-ebda tibdil mill-Baġit tal-Unjoni Ewropea mhux hekk?

GODFREY FARRUGIA: Mhux intom bdiltu biss?

Il-11 ta' Diċembru.

Id-diskussjoni dwar it-Tribunal inkunu għalaqniha sat-Tnejn?

DAVID AGIUS: Din fiha 55 klawsola.

GODFREY FARRUGIA: Qiegħed nissuġġerixxi żewġ laqgħat.

LOUIS GRECH: Allura jkollok il-Ġimgħa wara nofsinhar mis-1.30 p.m. sal-5.00 p.m.

MR SPEAKER: Fuqhiex qed titkellmu?

GODFREY FARRUGIA: Qegħdin nitkellmu fuq il-Ġimgħa, 11 ta' Diċembru.

Qed ngħid li jkollna żewġ seduti, waħda mis-1.30 p.m sal-5.00 p.m. li tkun diskussjoni fuq it-Tribunal, imbagħad.… (Interruzzjonijiet)

DAVID AGIUS: Skużi ftit, Onor. Farrugia, għax hemm xi konferenza.

IS-SUR RAYMOND SCICLUNA: Fil-11 ta' Diċembru għandna l-konferenza tal-Lisbon Treaty.

GODFREY FARRUGIA: Mela fil-każ filgħodu nkomplu d-diskussjoni dwar it-Tribunal.

DAVID AGIUS: X'inhi l-problema li nagħmlu t-Tnejn?

MR SPEAKER: Onor. Farrugia, il-Ġimgħa 11 ta' Diċembru għandna bejn sagħtejn u tliet sigħat konferenza.

GODFREY FARRUGIA: Hekk hu, għandna l-konferenza tal-Lisbon Treaty.

LOUIS GRECH: U sa x'ħin għandek?

GODFREY FARRUGIA: Jekk m'inix sejjer żball, mit-3.00 p.m. sal-5.00 p.m.

MR SPEAKER: Bejn sagħtejn u sagħtejn nofs

GODFREY FARRUGIA: Din bilfors irridu nagħmluha?

MR SPEAKER: Din trid tibda fis-6.00 p.m.

GODFREY FARRUGIA: Qiegħed nissuġġerixxi li diskussjoni fuq l-Abbozz ta' Liġi dwar it-Tribunal ta' Reviżjoni tal-Ambjent u l-Ippjanar fil-każ nispiċċawh filgħodu jekk ma tkunx spiċċat it-Tnejn 7 ta' Diċembru.

LOUIS GRECH: Nagħmlu seduta filgħodu.

DAVID AGIUS: Ħalli nipprovaw insibu soluzzjoni.

Inti l-importanti li tagħlaq id-diskussjoni fuq l-Abbozz ta' Liġi dwar it-Tribunal ta' Reviżjoni tal-Ambjent u l-Ippjanar.

Jekk ma tingħalaqx fis-7 ta' Diċembru, inti għandek bżonn seduta oħra hux hekk?

GODFREY FARRUGIA: Hekk hu.

MR SPEAKER: Ħalli nġib il-programm ta' nhar il-Ġimgħa għax jista' jkollna clash fuq il-ħin.

DAVID AGIUS: Qed nitkellmu fuq il-Ġimgħa 11 ta' Diċembru.

Ejja naqbżu ftit dik.

Inti x'għandek f'moħħok għall-ġimgħa ta' wara, jiġifieri l-14, il-15 u s-16 ta' Diċembru?

GODFREY FARRUGIA: Jien għandi f'moħħi li l-Ġimgħa nagħmel żewġ seduti, waħda wara nofsinhar li ma nistgħux nagħmluha u l-oħra tibda fis-6.00 p.m.

DAVID AGIUS: Dejjem minħabba d-diskussjoni fuq l-Abbozz ta' Liġi dwar it-Tribunal ta' Reviżjoni tal-Ambjent u l-Ippjanar.

GODFREY FARRUGIA: L-ewwel waħda minħabba d-diskussjoni fuq l-Abbozz ta' Liġi dwar it-Tribunal ta' Reviżjoni tal-Ambjent u l-Ippjanar u t-tieni waħda tkun minħabba mozzjoni ta' proċedura.

DAVID AGIUS: Jiġifieri l-mozzjoni ta' proċedura għandha bżonn vot.

MR SPEAKER: Dażgur.

Nibdew fis-2.30 p.m. u nispiċċaw fil-5.30 p.m.

GODFREY FARRUGIA: Għalhekk, mela fil-każ nagħmlu s-seduta fuq l-Abbozz ta' Liġi dwar it-Tribunal ta' Reviżjoni tal-Ambjent u l-Ippjanar filgħodu.

It-Tnejn 7 ta' Diċembru se nagħmlu d-diskussjoni fuq l-Abbozz ta' Liġi dwar it-Tribunal ta' Reviżjoni tal-Ambjent u l-Ippjanar bil-ftehim li nagħlquh.

LOUIS GRECH: Fi ftit kliem, Onor. Agius konna se nagħmlu mis-2.00 p.m. sat-8.30 p.m., jiġifieri l-uniku ħin li tbiddel, minflok fit-8.30 p.m. se nagħmluh sad-9.00 p.m, allura nassumi li jkollna ħin biżżejjed biex nagħlqu.

Qisu għandek żewġ seduti.

GODFREY FARRUGIA: Qegħdin ngħidu li t-Tnejn se nagħmlu diskussjoni fuq l-Abbozz ta' Liġi dwar it-Tribunal ta' Reviżjoni tal-Ambjent u l-Ippjanar.

Fid-9 ta' Diċembru m'aħna se nibdlu xejn.

Il-Ġimgħa 11 ta' Diċembru filgħodu m'hu se jsir xejn, u lanqas wara nofsinhar.

Qegħdin ngħidu jkollna seduta extra fis-6.00 p.m. li se tkun fuq il-mozzjoni ta' proċedura.

GODFREY FARRUGIA: It-Tnejn, 14 ta' Diċembru qegħdin ngħidu li se nagħmlu d-diskussjoni fuq l-Asian Infrastructure Investment Bank. .

Qegħdin ngħidu li t-Tlieta 15 ta' Diċembru se niftħu l-Abbozz ta' Liġi nru.

130 dwar il-Professjoni tax-Xogħol Soċjali u l-Erbgħa, 16 ta' Diċembru se naqbdu tliet abbozzi żgħar ħafna, wieħed tal-isport, u tnejn oħra tal-pulizija.

Jekk inlestu dawn it-tliet abbozzi, fil-każ nibdew b'tas-servizzi tal-ivjaġġar tat-turiżmu.

EDWARD ZAMMIT LEWIS: Li hija qasira wkoll.

GODFREY FARRUGIA: Hekk hu.

Mela hemmhekk għalaqna s-sena.

Issa se ngħaddu għal Jannar tas-sena d-dieħla.

Il-11, it-12 u t-13 ta' Jannar se nipproponi li niddedikawhom għall-Abbozz dwar is-Servizzi tal-Parlament.

Ikun hemm bżonn tliet seduti?

GODFREY FARRUGIA: Jekk jifdal ħin inkomplu tat-turiżmu li nkunu bdejniha dakinhar.

MR SPEAKER: Mela d-dati tal-11, 12 u 13 ta' Jannar se jkunu allokati għall-awtonomija tal-Parlament.

GODFREY FARRUGIA: Jekk inkunu eżawrejniha qabel, nibdew tat-turiżmu biex inkunu covered.

It-Tnejn 18 ta' Jannar se nagħmlu mozzjoni tal-Oppożizzjoni dwar l-Avviżi Legali nru.

262 u 263.

It-Tlieta 19 ta' Jannar se nagħmlu l-Abbozz ta' Liġi nru.

119 tal-Bank Ċentrali.

L-Erbgħa 20 ta' Jannar nibdew id-diskussjoni fuq l-istandards ta' ħajja pubblika li konna għamilna l-First Reading tiegħu.

LOUIS GRECH: Ovvjament jekk ikun hemm bżonn aktar ħin għad-diskussjoni dwar l-Abbozz dwar standards dwar ħajja pubblika neħduhom fis-seduti ta' wara.

IS-SUR RAYMOND SCICLUNA: Jiġifieri tgħaddi mill-istadji kollha jew just mis-Second Reading?

GODFREY FARRUGIA: Kieku aħjar jekk ngħadduh mill-istadji kollha.

GODFREY FARRUGIA: Ikollhom il-consultation bejniethom u niddeċiedu.

Jekk nistgħu nagħmluha kollha f'seduta waħda, napprezza.

DAVID AGIUS: Nagħtik risposta aktar tard.

Rigward il-Mozzjonijiet nru.

262/263, teknikament id-diskussjoni trid issir fi żmien 30 ġurnata minn meta jiġi ppreżentat l-avviż legali.

MR SPEAKER: Jista' jkun hemm qbil fil-House Business Committee.

F'kollox jista' jkun hemm qbil.

Issa araw intom.

Il-liġi tgħid kif qed tgħid inti, jiġifieri jiskatta l-perijodu, imma jekk ikun hemm qbil kollox jista' isir.

DAVID AGIUS: Imma tidħol fis-seħħ sakemm hemm dan il-qbil jew le?

Għax hi teknikament daħlet fis-seħħ, jiġifieri issa se tieqaf?

Fhimt x'qed nipprova ngħid?

EDWARD ZAMMIT LEWIS: L-Avviż Legali, from a strictly legal aspect daħal, diġà qiegħed fis-seħħ u ma ġiex sospiż.

GODFREY FARRUGIA: Ma ġiex sospiż u ma ġiex attwat.

EDWARD ZAMMIT LEWIS: L-avviż legali qiegħed fis-seħħ.

DAVID AGIUS: Għalhekk għandek it-30 ġurnata skont il-liġi.

EDWARD ZAMMIT LEWIS: Però xorta jibqa' fis-seħħ anke waqt id-diskussjoni.

DAVID AGIUS: Imma t-30 ġurnata se jkunu għaddew għax hi daħlet fit-30 ta' Ottubru.

GODFREY FARRUGIA: Ma ninsewx ukoll li għalkemm l-avviż legali huwa fis-seħħ, ma ġie attwat xejn minnu.

MR SPEAKER: Ħalli niċċekkjaw il-proċedura eżatt, għax aħjar hekk.

GODFREY FARRUGIA: Allura f'dak il-każ nistgħu ntawlu.

MR SPEAKER: Darba kelli tliet mozzjonijiet fuq it-tariffi tal-Qorti u ġew diskussi wara erba' xhur.

DAVID AGIUS: Imma kien hemm tibdil fil-liġi issa.

MR SPEAKER: Imma ħalli naraw il-proċedura għax aħjar hekk, ħalli ma noqogħdux naħlu l-ħin.

Dak li jrid jiġi ppreżentat within 28 days hija l-mozzjoni.

EDWARD ZAMMIT LEWIS: Jiena jidhirli li dan il-punt kien inqala' wkoll u saret emenda tal-individual investor programme.

DAVID AGIUS: Wara dik għamilna l-emendi.

EDWARD ZAMMIT LEWIS: Għamiltu l-emendi.

DAVID AGIUS: Il-Gvern għamel l-emendi.

EDWARD ZAMMIT LEWIS: Għamiltu l-emendi għax kien hemm diskrepanza bejn il-Liġi taċ-Ċittadinanza u bejn il-liġi kif tattakka avviż legali, u kien hemm intervent leġiżlattiv biex ġabhom streamlined u ċċara s-sitwazzjoni.

DAVID AGIUS: Issa qiegħda li l-legal notice jidħol fis-seħħ, però jekk tiġi ppreżentata mozzjoni bħalma għandna f'dan il-każ, tiġi diskussa fi żmien 30 ġurnata minn meta tiġi ppreżentata.

EDWARD ZAMMIT LEWIS: Hekk hu.

DAVID AGIUS: Li jiskadu fit-30 ta' Novembru.

MR SPEAKER: Ħalli naqraha eżatta.

Il-working article huwa article 11(1) dwar l-Interpretation Act li jgħid hekk:

"Meta Att tal-Parlament jew att ieħor mgħoddi mill-Leġislatura ta' Malta jew Ordinanza tagħti setgħa għall-għemil ta' regoli jew regolamenti jew leġislazzjoni sussidjarja oħra ta' din ix-xorta, kull leġislazzjoni bħal dik li ssir bis-saħħa ta' dawk is-setgħat wara l-bidu fis-seħħ ta' dan l-Att għandha titqiegħed fuq il-Mejda tal-Kamra u jekk, fuq mozzjoni mqiegħda fuq il-Mejda tal-Kamra fi żmien tmienja u għoxrin jum wara li hekk titqiegħed, il-Kamra, fi żmien sittin jum wara li tkun ġiet hekk imqiegħda, tirriżolvi li għandha tiġi annullata jew emendata, .......".

Mela jridu jgħaddu 60 jum

MR SPEAKER: Mela l-mozzjoni trid titressaq within 28 days wara li jiġi tabled l-avviż legali.

Imbagħad trid tiġi diskussa within 60 days.

Irridu naħdmu 28+60.

DAVID AGIUS: Hekk hu, għandek 60 days.

Imma trid tibda tiġi diskussa!

MR SPEAKER: Ministru, qabel kienet hekk, imbagħad saret emenda fl-2014.

Fil-każ inħalluha pending sakemm wieħed jara.

Issa Għandna xi ħaġa oħra pendenti apparti din li se tkun pendenti?

Qed ngħidu li għada se jitressaq l-Ewwel Qari tal-Abbozz ta' Liġi dwar l-Awtonomija tal-Parlament.

LOUIS GRECH: Biex niċċaraw, ma ġie attwat xejn u mhu se jiġi attwat xejn sakemm tibda d-diskussjoni.

Għalkemm il-legal notice qiegħed hemm, qiegħed attiv, però ma ġie attwat xejn.

EDWARD ZAMMIT LEWIS: Mr Speaker, nerġgħu nduruhom kollha?

Ejja nagħmlu recapitalation.

Nibdew minn għada u nibqgħu għaddejjin sa Jannar.

DAVID AGIUS: Jiġifieri sat-18 ta' Jannar meta niddiskutu l-mozzjoni, dan l-avviż legali mhux se jiġi utilizzat.

LOUIS GRECH: Sakemm tiġi diskussa l-mozzjoni mhu se jiġi attwat xejn.

Once li qed jiġi dikjarat li se jibqa' inattiv sakemm id-data tad-diskussjoni, allura m'għandux ikollna problemi.

L-Onor.

GODFREY FARRUGIA: Anzi nista' nipproponi li ntawwal is-seduta minn dik għal iktar tard fl-aħħar ta' Jannar jew fl-ewwel ġimgħa ta' Frar?

MR SPEAKER: Jekk se jkun hemm ftehim li sadanittant jibqa' inattiv ma naħsibx li għandu jkun hemm problema.

L-importanti hi l-inattività tal-legal notice.

GODFREY FARRUGIA: Mela nagħmluh l-ewwel ġimgħa ta' Frar.

MR SPEAKER: Ejja nirreġistrawha.

Dwar l-avviżi legali nru.

262 u 263 qed jiġi dikjarat f'dan il-House Business Committee mid-Deputat Prim Ministru Louis Grech li dawn se jibqgħu inattivi sakemm issir diskussjoni skont il-mozzjoni kif imqiegħda mill-Oppożizzjoni u d-data tidher fl-ewwel ġimgħa ta' Frar tas-sena d-dieħla.

GODFREY FARRUGIA: Il-vojt li nħoloq tat-18 ta' Jannar inkomplu jew tal-ivjaġġar jew xi liġi oħra li tkun inbdiet, imma ma ngħalqitx.

DAVID AGIUS: Għandna indikazzjoni meta se nibdew l-Abbozz nru.

118 tal-Onor.

Jason Azzopardi li jemenda l-Kodiċi Ċivili li diġà kont kellimtkom dwaru?

Għax issa dak ilu ftit ukoll.

Ilu minn Mejju li għadda.

EDWARD ZAMMIT LEWIS: Dan huwa tal-Public Domain hux hekk?

DAVID AGIUS: Hekk hu.

Naħseb li nistgħu nsibulu slot x'imkien ukoll biex għallinqas nibdew id-debate.

Ħalli ma nagħlquhx, imma għallinqas nibdewh.

MR SPEAKER: Dan l-Abbozz ġie preżentat fis-6 ta' Mejju.

GODFREY FARRUGIA: Ħalli nikkonsidraha ftit u nagħtik risposta.

MR SPEAKER: Mela nkomplu nirrikapitolaw malajr.

GODFREY FARRUGIA: Qegħdin nitkellmu t-3 ta' Jannar nibdew fis-6.00 p.m. bid-diskussjoni tkun fuq ippjanar.

Għada l-Erbgħa se nibdew fis-2.00 p.m. u se nkomplu sad-9.30 p.m., se jkun hemm l-istqarrija parlamentari u se jkun hemm l-ippjanar.

MR SPEAKER: Dik nagħlquha?

MR SPEAKER: Qed ngħid dan biex nagħmluha ċara.

GODFREY FARRUGIA: Jekk hemm bżonn intawlu ftit ieħor, intawlu wkoll.

MR SPEAKER: Mela hemm dan il-ftehim.

LOUIS GRECH: Intawlu sad-9.15 p.m u jekk jagħlaq qabel nibdew l-Abbozz nru.

GODFREY FARRUGIA: It-Tnejn 7 ta' Diċembru se nibdew fis-2.00 p.m., se niddiskutu l-Abbozz ta' Liġi dwar it-Tribunal ta' Reviżjoni tal-Ambjent u l-Ippjanar u se nagħlquha wkoll.

LOUIS GRECH: Però minflok sat-8.30 p.m. se nagħmlu sad-9.00 p.m..

MR SPEAKER: Jiġifieri għandek kważi seba' sigħat.

DAVID AGIUS: Jekk nagħlqu qabel, naġġornaw qabel.

GODFREY FARRUGIA: L-Erbgħa 9 ta' Diċembru se nagħmlu l-vot tal-estimi u t-Tielet Qari tal-Kunsilli Lokali.

DAVID AGIUS: Sa x'ħin nispiċċaw għax għandna l-voti...(Interruzzjonijiet)

MR SPEAKER: Sakemm nagħlqu.

Għandna mnejn nieħdu sad-9.00 p.m. u għandna mnejn indumu sad-9.15 p.m. Mhux qed ngħidlek li m'għandniex inlestu sat-8.30 p.m., imma għandna erba' sigħat maratona.

GODFREY FARRUGIA: Sakemm nagħlqu.

MR SPEAKER: Mela ngħidu sakemm nagħlqu.

DAVID AGIUS: U se nibdew bil-vot tal-Kunsilli Lokali jew se nagħmluh fl-aħħar?

MR SPEAKER: Dak nagħmluh wara.

DAVID AGIUS: Wara dan kollu nagħmlu t-Third Reading tal-Kunsilli Lokali.

GODFREY FARRUGIA: Il-Ġimgħa, 11 ta' Diċembru se jkollna extra sitting mis-6.00 p.m. sad-9.30 p.m. dwar mozzjoni ta' proċedura.

It-Tnejn, 14 ta' Diċembru mis-6.30 p.m. sad-9.30 p.m. qegħdin ngħidu se jkollna d-diskussjoni dwar l-Asian Infrastructure Investment Bank.

It-Tlieta, 15 ta' Diċembru se jkollna l-Abbozz ta' Liġi nru.

130 dwar il-Professjoni u Xogħol Soċjali.

L-Erbgħa, 16 ta' Diċembru se jkollna l-Abbozz ta' Liġi nru.

126 u l-Abbozz ta' Liġi nru.

111 tal-pulizija u tal-isport u jekk ikun għad fadal ħin, nistgħu nibdew ukoll l-Abbozz ta' Liġi dwar it-Turiżmu.

Il-11, 12 u 13 ta' Jannar tas-sena d-dieħla dejjem seduti normali u se niddiskutu l-Abbozz dwar is-Servizz tal-Parlament u jekk inkunu spiċċajna se ndaħħlu tat-turiżmu biex inkompluh.

It-Tnejn 18 ta' Jannar se ndaħħlu tat-turiżmu jew kwalunkwe abbozz li jkun inbeda u għadu ma ngħalaqx.

It-Tlieta 19 ta' Jannar se jkun hemm l-Abbozz ta' Liġi nru.

119 tal-Bank Ċentrali.

L-Erbgħa 20 ta' Jannar se jkun hemm l-Abbozz ta' Liġi nru.

63 dwar l-iStandards fil-Ħajja Pubblika.

L-ewwel ġimgħa ta' Frar se jkun hemm il-mozzjoni dwar l-Avviżi Legali nru.

262 u 263.

IS-SUR RAYMOND SCICLUNA: Għat-Tnejn 14 ta' Jannar dwar l-Asian Infrastructure Investment Bank għadkom tridu tikkonfermaw l-istadji kollha.

DAVID AGIUS: Hekk hu.

MR SPEAKER: Għandna xi affarijiet oħrajn?

LOUIS GRECH: Minn naħa tagħna le.

Aħna se nagħmlu Kumitat tal-Verifika għax hemm numru ta' affarijiet li rridu ngħaddu.

Jekk ikun hemm xi ħaġa li ma tgħaddix mill-kumitat għax l-Oppożizzjoni tkun trid li tiġi diskussa fil-Parlament, allura rridu nressquha f'waħda minn dawk il-ġranet li inti għedtli għandek spazju għalihom.

MR SPEAKER: Jiena m'għandix problema.

GODFREY FARRUGIA: Imma dawk jiġu f'Jannar.

LOUIS GRECH: Le, għal Diċembru qed nitkellmu.

MR SPEAKER: Sakemm isir ir-recess qed jgħidlek.

GODFREY FARRUGIA: Qabel ir-recess.

LOUIS GRECH: It-Tnejn 14 jew it-Tlieta 15 jekk ma jkunx hemm oġġezzjoni.

DAVID AGIUS: il-Mozzjoni ta' Proċedura se tiġi diskussa għaxart ijiem oħra.

Qed nifhem li se tingħata lilna biex ngħadduha lill-Grupp Parlamentari.

MR SPEAKER: Nirringrazzja lil kull min ħa sehem f'dan il-Kumitat.

Fis5.45 p.m. ilKumitat aġġorna għal data li kellha tiġi komunikata aktar tard.


KUMITAT PERMANENTI DWAR IXXOGĦOL TALKAMRA

LAQGĦA NRU 32

ItTlieta, 1 ta' Diċembru 2015

IlKumitat Permanenti dwar ixXogħol talKamra ltaqa' filKamra talKumitati 3 filbinja talParlament, ilBelt Valletta, fil5.05 p.m.

Anġlu Farrugia, ippresjeda.

PREŻENTI

IdDeputat Prim Ministru u Ministru għallAffarijiet Ewropej u tTwettiq talManifest Elettorali lOnor.

Louis Grech, ilMinistru għatTuriżmu lOnor.

IlMinuti tallaqgħa numru 31 tas16 ta' Novembru 2015 kienu kkonfermati.

XOGĦOL TALKAMRA

Wara li l-Whip tal-Gvern lOnor.

Godfrey Farrugia informa lill-Kumitat dwar il-programm tax-xogħol li kien beħsiebu jressaq il-Gvern ilKumitat qabel dwar liskeda ta' seduti kif ġej:

Fisseduta ta' dakinhar, itTlieta, 1 ta' Diċembru 2015 kellha titkompla ddiskussjoni flistadju ta' kumitat dwar lAbbozz ta' Liġi dwar lIppjanar talIżvilupp (Abbozz 107).

Isseduta ta' nhar lErbgħa, 2 ta' Diċembru 2015, kellha tibda fis2.00 p.m. bilħin tal-talmistoqsijiet jibqa sejjer sas-2.30pm u bil-ħin tal-interruzzjoni taxxogħol ikun fid9.00 pm meta jittieħed l-aġġornament.

Matul din is-seduta kellha titkompla ddiskussjoni flistadju ta' kumitat dwar lAbbozz ta' Liġi dwar lIppjanar talIżvilupp (Abbozz 107), liema diskussjoni kellha tagħlaq salħin talinterruzzjoni taxxogħol.

IdDeputat Prim Ministru informa lKumitat li kien hemm qbil li lPrim Ministru kellu jagħmel Stqarrija Ministerjali għall-ħabta tal-5.30pm dwar isSummit bejn lUnjoni Ewropea u tTurkija u lCOP21.

F'każ li ddiskussjoni dwar lAbbozz 107 tagħlaq qabel id9.00 p.m. kellha tibda ddiskussjoni fi stadju ta' kumitat dwar lAbbozz ta' Liġi dwar itTribunal ta' Reviżjoni talAmbjent u lIppjanar (Abbozz 109).

Isseduta ta' nhar itTnejn, 7 ta' Diċembru 2015, kellha tibda fis2.00 p.m. bilħin tal-talmistoqsijiet jibqa sejjer sas-2.30pm u bil-ħin tal-interruzzjoni taxxogħol ikun fid9.00 pm meta jittieħed l-aġġornament.

Matul din is-seduta kellha tkompli jew tiftaħ iddiskussjoni fi stadju ta' kumitat dwar lAbbozz ta' Liġi dwar itTribunal ta' Reviżjoni talAmbjent u lIppjanar (Abbozz 109), liema diskussjoni kellha tagħlaq qabel salinterruzzjoni taxxogħol.

Jekk iddiskussjoni tagħlaq qabel id9.00 p.m. isseduta kellha tiġi aġġornata għallErbgħa, 9 ta' Diċembru 2015.

Isseduta ta' nhar lErbgħa, 9 ta' Diċembru 2015, kellha tibda fit3.30 pm bil-ħin tal-mistoqsijiet ma jitteħidtx.

Matul din is-seduta kellhom jittieħdu lvoti kollha konnessi mal-Estimi Ġenerali għas-sena 2016, kif ukoll fuq itTielet Qari tal Abbozz ta' Liġi li jemenda lAtt dwar Kunsilli Lokali (Abbozz 84), lAbbozz ta' Liġi dwar lIppjanar talIżvilupp (Abbozz 107), lAbbozz ta' Liġi dwar ilProtezzjoni talAmbjent (Abbozz 108) u lAbbozz ta' Liġi dwar itTribunal ta' Reviżjoni talAmbjent u lIppjanar (Abbozz 109).

Fisseduta ta' nhar ilĠimgħa, 11 ta' Diċembru 2015, li kellha tibda fis6.00 p.m. bilħin talinterruzzjoni taxxogħol ikun id9.00 p.m., kellha tiġi diskussa mozzjoni ta' proċedura li kien beħsiebu jressaq ilGvern.

Fisseduta ta' nhar itTnejn, 14 ta' Diċembru 2015, li kellha tibda fis-6.00 p.m. bil-ħin tal-interruzzjoni tax-xogħol ikun fid-9.00 p.m., kellha tibda d-diskussjoni dwar lAbbozz ta' Liġi dwar idDħul ta' Malta bħala Membru flAsian Infrastructure Investment Bank, liema Abbozz kien għadu mhux ippubblikat.

Il-Whips taż-żewġ naħat kellhom jilħqu ftehim fi stadju ulterjuri dwar jekk dan lAbbozz kellux jgħaddi biss mill-istadju tad-Tieni Qari jew millistadji tiegħu kollha matul din l-istess seduta.

Fisseduta ta' nhar itTlieta, 15 ta' Diċembru 2015, li kellha tibda fis-6.00 p.m. bil-ħin tal-interruzzjoni tax-xogħol ikun fid-9.00 p.m. kellha tiftaħ iddiskussjoni dwar lAbbozz ta' Liġi li jemenda lAtt dwar ilProfessjoni taxXogħol Soċjali (Abbozz 130).

Fisseduta ta' nhar lErbgħa, 16 ta' Diċembru 2015, li kellha tibda fis-6.00 p.m. bil-ħin tal-interruzzjoni tax-xogħol ikun fid-9.00 p.m. kellha tiftaħ u tagħlaq id-diskussjoni fl-istadju tat-Tieni Qari dwar lAbbozz ta' Liġi li jemenda lAtt dwar lIsports (Abbozz 128), dwar lAbbozz ta' Liġi li jemenda lKodiċi talLiġijiet talPulizija (Abbozz 126) u dwar lAbbozz ta' Liġi li jemenda lAtt dwar ilPulizija (Abbozz 111).

Jekk iddiskussjoni dwar dawn labbozzi tingħalaq qabel il-ħin tal-interruzzjoni tax-xogħol kellha tiftaħ iddiskussjoni fi stadju ta' Tieni Qari dwar lAbbozz ta' Liġi li jemenda lAtt dwar Servizzi talIvvjaġġar u tatTuriżmu għal Malta (Abbozz 122).

Fil-ħin tal-interruzzjoni tax-xogħol ta' din is-seduta il-Kamra kellha tiġi aġġornata għall-ferjat tal-Milied għal nhar it-Tnejn, 11 ta' Jannar 2016 fis-6.00 p.m.

Fisseduti ta' nhar itTnejn, 11 ta' Jannar, itTlieta, 12 ta' Jannar, lErbgħa, 13 ta' Jannar 2016 kellha tibda ddiskussjoni fi stadju ta' Tieni Qari dwar lAbbozz ta' Liġi dwar isServizz Parlamentari, liema Abbozz kien għadu mhux ippubblikat.

F'każ illi ddiskussjoni dwar dan labbozz tagħlaq, kellha tkompli jew tiftaħ iddiskussjoni dwar lAbbozz ta' Liġi li jemenda lAtt dwar Servizzi talIvvjaġġar u tatTuriżmu għal Malta (Abbozz 122).

Fisseduta ta' nhar itTnejn, 18 ta' Jannar 2016, kellha tiftaħ jew tkompli ddiskussjoni dwar lAbbozz ta' Liġi li jemenda lAtt dwar Servizzi talIvvjaġġar u tatTuriżmu għal Malta (Abbozz 122), jew dwar xi abbozz ieħor li jkun infetaħ u għadu ma għalaqx.

Fisseduta ta' nhar itTlieta, 19 ta' Jannar 2016, kellha tiftaħ iddiskussjoni fi stadju ta' Tieni Qari dwar lAbbozz ta' Liġi biex jemenda lAtt dwar ilBank Ċentrali (Abbozz 119).

Fisseduta ta' nhar lErbgħa, 20 ta' Jannar 2016, kellha tiftaħ iddiskussjoni fi stadju ta' Tieni Qari dwar lAbbozz ta' Liġi dwar Standards filĦajja Pubblika (Abbozz 63).

Flewwel ġimgħa ta' Frar 2016, kellha ssir iddiskussjoni dwar ilMozzjoni mressqa millOnor.

Ryan Callus u millOnor.

Marthese Portelli sabiex jiġu revokati lAvviż Legali numri 262 u 263 tal2015

IdDeputat Prim Ministru informa lillKumitat illi kellu jiltaqa' lKumitat talKontijiet dwar lUffiċċju Nazzjonali talVerifika sabiex jgħaddi xi xogħol li kellu pendenti quddiemu u jekk jirriżulta li xi mozzjoni li tkun ġiet diskussa filKumitat tkun teħtieġ tittella' fuq laġenda talKamra, tali diskussjoni ssir itTnejn 14, jew itTlieta 15 ta' Diċembru minflok litem skedata.

Għall-mistoqsija tal-Onor.

David Agius dwar meta kellha tibda d-diskussjoni fi stadju ta' Tieni Qari dwar l-Abbozz ta' Liġi li jemenda l-Kodiċi Ċivili (Abbozz 118) li kien tressaq mill-Onor.

Godfrey Farrugia nforma lill-Kumitat li kien se jkun qed jagħti risposta dwar dan il-punt fi stadju ulterji.

Fis5.45 p.m. ilKumitat aġġorna għal data li kellha tiġi komunikata aktar tard.

ANĠLU FARRUGIA

Proceedings, agenda, minutes and transcripts of the parliamentary committees hbc


KUMITATI TAL-KAMRA TAD-DEPUTATI

KUMITAT PERMANENTI DWAR L-AFFARIJIET EKONOMIĊI U FINANZJARJI

AVVIŻ

Laqgħa Nru 17

L-Erbgħa, 2 ta' Diċembru 2015 fis-6:30 p.m.

L-Onor.

Silvio Schembri, President tal-Kumitat Permanenti dwar l-Affarijiet Ekonomiċi u Finanzjarji, javża li l-Kumitat se jiltaqa' nhar l-Erbgħa, 2 ta' Diċembru 2015 fis-6:30p.m. fil-Kamra tal-Kumitati fil-Parlament, il-Belt, b'din l-aġenda:

Approvazzjoni tal-Minuti;

Preżentazzjoni mill-Prof.

J. Bannister, Chairman tal-Awtorità għas-Servizzi Finanzjarji ta' Malta.

Affarijiet oħra.

Proceedings, agenda, minutes and transcripts of the parliamentary committees fin


(Rapport Uffiċjali u Rivedut)

Laqgħa Nru 17

L-Erbgħa, 2 ta' Diċembru 2015

Stampat fl-Uffiċċju tal-Iskrivan

Prezz €2.50

Laqgħa Nru 17

L-Erbgħa, 2 ta' Diċembru, 2015

Il-Kumitat iltaqa' fil-Palazz, il-Belt Valletta, fis-6.50 p.m.

Il-Minuti tal-Laqgħat Nri 15 u 16 li saru fit-28 ta' Ottubru, 2015 u fid-9 ta' Novembru 2015 rispettivament, kienu konfermati.

AFFARIJIET OĦRA

THE CHAIRMAN (Onor. Silvio Schembri): Se naqralkom din il-korrispondenza li rċevejna;

"Il-Kumitat Permenanti dwar l-Affarijiet Barranin u Ewropej kien irrefera l-Memorandum ta' Spjegazzjoni Nru 3502, dwar il-Proposta għal Regolament dwar il-Fond għall-Investimenti Strateġiċi datat 24 ta' Marzu 2015 sabiex isir aktar skrutinju.

Sadanittant ir-Regolament dwar il-Fond għall-Investimenti Strateġiċi ġie adottat mill-Parlament Ewropew nhar l-24 ta' Ġunju 2015 u sussegwentement mill-Kunsill Ewropew nhar il-25 ta' Ġunju 2015.

Dan daħal fis-seħħ fil-bidu ta' Lulju u l-ewwel operazzonijiet taħt dan ir-Regolament bdew jiġu approvati f'nofs Settembru.

Dawn huma uħud mit-tibdiliet li saru mill-proposta oriġinali.

Matul it-trijalogi inter-instituzzjonali kienu ġew indirizzati bosta elementi ta' tħassib, fosthom, li jkun hemm anqas tnaqqis mis-CEF u mill-Programm Horizon 2020 u li jiġu użati aktar il-fondi marġinali li jkun jifdal.

Apparti dan, il-membri tal-Bord tat-Tmexxija (Steering Board) se jkunu mill-Kummissjoni Ewropea u mill-Bank Ewropew ta' Investiment u l-Kumitat ta' Investiment se jkun jikkonsisti minn tmien membri indipendenti.

Dwar il-governanza, il-Parlament Ewropew se jkollu rwol fil-ħatra tad-direttur inkarigat mit-tmexxija u d-deputat tiegħu.

Il-Parlament Ewropew se jkun qiegħed jinżamm aġġornat matul l-istadji kollha tal-proċess tal-għażla u se jkun qiegħed jorganizza smigħ mal-kandidati.

Għaldaqstant m'hemmx il-ħtieġa li dan il-Kumitat jiddiskuti fil-fond il-Proposta dwar il-Pjan ta' Investiment."

Issa nistgħu ngħaddu mill-ewwel għas-suġġett tad-diskussjoni tagħna.

THE CHAIRMAN: Nilqgħu magħna lill-Professur Joe Bannister, Chairman tal-Malta Financial Services Authority kif ukoll lis-Sur Geoffrey Bezzina, Director Consumer Compliance Unit.

Nirringrazzjakom talli lqajtu l-istedina tagħna sabiex tagħtuna preżentazzjoni fuq il-bank fees u l-bank charges wara li l-Gvern kien talab ukoll lill-MFSA sabiex tlesti dan ir-rapport ħalli eventwalment ikun jista' jgħaddi għand l-MCCAA u allura naraw x'miżuri jistgħu jittieħdu.

Nistieden mill-ewwel lir-rappreżentanti tal-MFSA sabiex jibdew bil-preżentazzjoni tagħhom u mbagħad wara nkunu nistgħu nagħmlulkom xi mistoqsijiet fuq is-suġġett.

Kif għedt tajjeb inti Sur President, dan huwa rapport li ġie nstigat primarjament mid-diskors tal-Baġit tal-2014, fejn il-Ministru tal-Finanzi kien stieden lill-awtoritajiet konċernati, lill-MCCAA u lill-MFSA sabiex jidħlu daqsxejn iktar fil-fond fuq iċ-charges u r-rati tal-imgħax, speċjalment fuq is-self.

Fuq dan l-aħħar item hemm rapport tal-MCCAA li kien intavolat fuq il-Mejda tal-Kamra mad-diskors tal-baġit tas-sena d-dieħla kif ukoll hemm anness ir-rapport li aħna għaddejna lill-MCCAA li kien overview report preliminari b'osservazzjonijiet tagħna fuq ċerta aspetti, minn informazzjoni li konna ġbarna matul is-snin fuq it-tariffi tal-banek.

Nibda mill-ewwel ngħid – ħalli l-affarijiet inżommuhom f'perspettiva - li l-banek huma fil-libertà li jistabilixxu t-tariffi tagħhom u m'għandhomx bżonn li jmorru għand l-MFSA għall-awtorizzazzjoni.

Fil-fatt m'hemm l-ebda provision fil-liġi li tgħid li l-banek iridu jiġu l-MFSA għal xi permess jew għal xi awtorizzazzjoni sabiex jistabilixxu t-tariffi tagħhom.

Naturalment il-banek huma fid-dmir li jinfurmaw lill-konsumaturi bit-tariffi li jimponu fuq id-diversi servizzi li joffru.

Iktar minn qatt qabel hemm obbligu fuq il-banek li jridu jinfurmaw lill-konsumatur bit-tariffi relatati ma' dawk li jissejħu payments account.

U jekk ikun hemm xi tibdil f'xi uħud mir-rati li huma se jimponu jew li se jbiddlu, iridu jinfurmaw lill-konsumatur imqar 60 ġurnata qabel mat-tariffa l-ġdida tidħol fis-seħħ.

Dan minħabba l-provision li hemm f'dik li tissejjaħ il-payment service directive, il-PSD, u li għada pitgħada se tiġi l-PSD 2 hekk kif din tiġi ppubblikata fl-official journal tal-Unjoni Ewropea.

Jekk mhux sejjer żball mistennija li tiġi ppubblikata fl-aħħar ta' dan ix-xahar.

Id-dħul mill-banek minn dawn it-tariffi, minn fees and charges jidher bħala parti minn dik li tissejjaħ non interest income li l-banek jirrapportaw fl-accounts tagħhom.

Hemm xi banek li jagħtuk ukoll indikazzjoni ta' kemm fil-verità jkunu daħħlu minn dawn it-tariffi li huma jimponu għad-diversi servizzi li jkunu qegħdin joffru.

THE CHAIRMAN: Il-Professur Bannister.

IL-PROFESSUR JOE BANNISTER (Chairman MFSA): Hawn korrelazzjoni bejn il-profitti tal-banek u n-non-interest charges u l-fatt li qed ngħidu li mhux qegħdin isellfu.

Jidher ċar li f'dawn l-aħħar snin, mid-data li analizzajt, in-non-interest charges daqs ħames snin ilu filli kienu madwar 14% tal-profitti tagħhom u issa telgħu għal aktar minn 30%!

Din qiegħda tidher biċ-ċar għax il-banek għad għandhom ħafna likwidità, so they are not making profits from lending.

EDWARD SCICLUNA (Ministru għall-Finanzi): Inti semmejt it-30% imma dawn żdiedu bi 30% jew saru 30%?

IL-PROFESSUR JOE BANNISTER: Minn 14% u anke minn analiżi li kont għamilt dak iż-żmien there seems to be a general average fl-Ewropa … Issa f'daqqa waħda l-aħħar ċifri li rajt kienu qed juru over 30% non-interest ...

THE CHAIRMAN: Profs. int użajt il-kelma shifting ...

IL-PROFESSUR JOE BANNISTER: Jiġifieri l-profit base tagħhom ixxiftja rather than from ...

THE CHAIRMAN: Jien shift nifhimha meta l-profitt tiegħek kont qed taqla' 50 minn naħa u 50 minn oħra u issa ġejt taqla' 80 u 20.

Jekk naraw l-accounts naraw li l-profits qegħdin jiżdiedu tal-banek u mhux jonqsu.

Allura naħseb li aktar tkun ġusta li ngħidu li qed iżidu l-profitti tagħhom billi jżidu n-non-interest income għax ix-shift jibqa' l-istess.

IL-PROFESSUR JOE BANNISTER: Le, il-profitti żdiedu però dehret biċ-ċar li kieku żammew 14%, jiġifieri ċ-charges ma varjawx, allura l-profitti kienu se jonqsu għax there is less income being made from interest.

THE CHAIRMAN: Qegħdin naqblu li żdiedu u mhux naqsu imma.

IL-PROFESSUR JOE BANNISTER: Tidher ċara għax qed jippubblikawha.

Imma meta tibda tara għaliex żdiedu tibda tara li għax qed jiżdied in-non-interest income.

CHARLES BUHAGIAR: Fl-analiżi li għamilt inti s-self tagħhom żdied ukoll?

IL-PROFESSUR JOE BANNISTER: Is-self tagħhom baqa' relattivament l-istess.

Il-problema li hemm illum hi meta naraw il-loan to deposit ratio li roughly qiegħed madwar 60%, jiġifieri there is high liquidity.

Jiġifieri rridu noqogħdu attenti imma aħjar ma ngħaddix kummenti għalissa!

IS-SUR GEOFFREY BEZZINA: Xi kultant tisma' nies jgħidu li hemm ċerta servizzi tal-banek li huma b'xejn imma there is no free banking.

Li nista' ngħid hu li hemm ċerta tip ta' servizzi li m'għandhomx tariffi applikabbli fuqhom imma huwa ċar li hemm livell għoli ta' cross subsidisation.

Pereżempju, m'hemmx miżata biex tiftaħ account jew biex topera current account sakemm iċ-ċekkijiet toħroġhom u ma jiġux bounced il-bank joffrilek dan is-servizz ta' current account b'xejn, - veru ma taqla' xejn għax m'hemmx rata ta' imgħax fuq il-current account - iċ-cheque book jipprovdihulek b'xejn u mhux qed jiċċarġjak għas-servizz ta' in cashing ta' cheques, però naturalment ir-rata tal-imgħax fuq il-current account hija zero.

Insomma llum anke fuq saving accounts ħmerija jagħtuk.

Hemm servizzi oħrajn li mit-tariffi tagħhom ikunu qegħdin jagħmlu tajjeb għal dawn it-tip ta' charges li ma jidhrux u l-konsumatur jaħseb li mhux qed iħallas għalihom u l-bank jidher li qiegħed jipprovdi xi ħaġa b'xejn.

Fl-2007 l-MFSA kienet għamlet review tal-bank charges taż-żewġ banek ewlenin, jiġifieri tal-Bank of Valletta u tal-HSBC.

Ir-rapport naturalment ma kienx ħareġ fil-pubbliku għaliex kien iffokat fuq dawn iż-żewġ banek biss u kien mess diversi aspetti relatati ma' diversi prattiċi li ż-żewġ banek il-kbar joffru.

Imma naturalment anke ħafna mill-banek iż-żgħar joffru ċerti tipi ta' servizzi li jixbhu ħafna lil tal-banek il-kbar.

Kien hemm ċerti aspetti li aħna konna qajjimna mal-banek u dawn kienu relatati ma' over charging għal ċerta servizzi, kif ukoll għall-bundling ta' servizzi bħal pereżempju, mal-credit card għandek bundling ta' servizzi oħrajn, fosthom open travel cover insurance u tipi ta' servizzi oħra li kienu qegħdin joffru.

Kien hemm numru ta' miżuri u rakkmandazzjonijiet li aħna rrakkmandajna liż-żewġ banek li jieħdu u għamilna sensiela ta' laqgħat maċ-chairmen taż-żewġ banek ewlenin.

Uħud minn dawn ir-rakkmandazzjonijiet kienu ġew implimentati però kien hemm oħrajn li kienu posposti sine die.

Kien hemm aspetti li kienu ġew aċċettati min-naħa tal-banek.

Pereżempju kien hemm issue fl-2007 li kien hemm ħafna diskussjoni fuqha u din kienet fuq il-fatt li l-clearing taċ-ċekkijiet lokali kien qed jieħu madwar ħamest ijiem.

Aħna ħassejna li kellu jkun hemm rieda li l-clearing taċ-ċekkijiet lokali għallinqas jinżel għal tlitt ijiem.

L-MBA, li għandha l-code of conduct on dishonoured cheques, kienet għamlet revision tagħha.

Ma tantx kien hemm xi tibdil enormi imma kienu missew ċerta aspetti.

Kien hemm ukoll rieda mill-banek biex jippubblikaw iċ-charges tagħhom fuq il-websites tagħhom għal aktar disclosure u trasparenza però kien hemm ukoll push biex iż-żewġ banek - li dak iż-żmien kienu l-unika żewġ banek li kienu qegħdin jipproċessaw it-transazzjonijiet tal-cards, dawk li ngħidulhom card acquirers - jimmanuvraw naqra iktar u jbiddlu xi ftit iċ-charging structure tagħhom.

Fil-fatt kien hemm xi tibdil ukoll.

Però kif għedt kien hemm ċerta aspetti li l-banek kienu ħassew li forsi ma kellhomx għalfejn jintroduċuhom jew li nkella kien għadu kmieni biex jissawru l-prattiċi tagħhom.

Ċerti aspetti li aħna qajjimna fir-rapport tagħna tal-2007 qegħdin jiġu featured illum f'direttiva ġdida li qegħdin fil-proċess li nimplimentaw.

Fil-fatt se tidħol fis-seħħ is-sena d-dieħla dik li tissejjaħ il-payments account directive, biex aħna ngħidu lill-banek li fl-aħħar tas-sena fil-bank statement ikun hemm lista tat-tariffi li l-konsumatur ikun ħallas matul is-sena fuq il-payment account tiegħu.

Dan se jkun requirement taħt id-direttiva l-ġdida.

Kien hemm suġġerimenti oħrajn fosthom biex joqogħdu daqsxejn aktar attenti fuq ir-rati tat-tariffi fuq ċerta tip ta' loans, speċjalment fuq il-home loans.

F'paġna 43 tar-rapport li għandkom quddiemkom u li ġie intavolat mill-Ministru għandkom liema kienu dawk it-tariffi jew dawk il-prattiċi li ħassejna li l-banek kellhom ibiddlu u kif kont qed ngħid kienu postposti sine die.

Ħafna nies isostnu li t-tariffi tal-banek mhumiex trasparenti jew mhumiex aċċessibbli jew inkella li ma jidhrux.

Jien ngħid li ċ-charges qegħdin hemmhekk imma l-problema hi li hemm ħafna charges għax hemm ħafna servizzi.

U l-problema hi li ħafna drabi l-konsumatur ma jkunx jaf b'ċerta tariffi li jkunu qegħdin jiġu applikati għas-servizz li qed juża hu.

Apparti t-tariff sheet li l-banek għandhom fuq il-website aħna konna ħadna wkoll l-inizjattiva bħala awtorità li nqabblu t-tariffi tal-banek online, il-comparative table, fuq it-tariffi.

Kienet inizjattiva li ħadna, inbniet matul iż-żmien, u nista' ngħid li t-tariffi kważi kollha, jekk mhux kollha, tal-banek lokali, illum jistgħu jitqabblu.

Ovvjament minn dak iż-żmien lil hawn żidna aktar servizzi.

U fil-fatt aktar kmieni din il-ġimgħa introduċejna wkoll servizz biex wieħed iqabbel ir-rati tal-imgħax tal-fixed deposit accounts offruti mill-banek lokali għal tliet muniti ewlenin; l-ewro, l-isterlina u d-dollaru.

Dan huwa parti minn proċess.

Taħt il-payment account directive, il-comparative tables irid ikun hemm xi tip ta' servizz f'kull stat membru tal-Unjoni Ewropea.

U aħna diġà qegħdin hemmhekk f'dak ir-rigward.

S'issa ssemmew ċerta tip ta' aspetti li nħoss li hemm bżonn ta' ftit aktar push fuq ċerta prattiċi bankarji u ċerta tariffi li huma implimentati mill-banek.

Waħda mit-tariffi li dejjem iqajmu l-konsumaturi kif ukoll tal-ħwienet hija dik ta' meta jibagħtu u jirċievu flus permezz ta' bank transfers.

Jien niftakar fl-2007 meta kienet daħlet fis-seħħ is-SEPA, is-Single Euro Payment Area, fejn it-tariffi tal-banek sabiex tibgħat jew tirċievi l-flus permezz ta' bank transfers kienu jixbħu lil xulxin; €1 jew €4.

Actually kienet €4 u mbagħad kien hemm xi tibdil u ddaħħlet tariffa oħra ta' €1 kemm għall-outgoing u kemm għall-incoming.

M'hemmx xi varjazzjoni bejn il-banek fuq din it-tariffa.

Li nista' ngħid ukoll huwa li aħna m'aħniex daqshekk mija fil-mija kuntenti li dawn it-tariffi ma tantx inbiddlu matul iż-żmien.

IL-PROFESSUR JOE BANNISTER: Kien hemm xi direttiva mill-Commission sabiex dawk iċ-charges li kellhom qabel is-SEPA setgħu jżommuhom.

Allura bażikament is-SEPA ma tantx għamlet effett fuq dawn it-tip ta' charges.

IS-SUR GEOFFREY BEZZINA: Hemm regolament li naf li huwa implimentat lokalment għax huwa regolament tal-UE, fejn il-banek ma jistgħux jiddiskriminaw bejn pagamenti domestiċi u pagamenti li jsiru fiż-żona tal-ewro.

Irid ikun hemm non-discrimination fuq livell ta' tariffi però r-regolament ma kienx isemmi kemm għandha tkun it-tariffa.

Sakemm il-bank jimplimenta l-istess livell ta' charges u tariffi kemm għall-pagamenti domestiċi u kemm għall-pagamenti fiż-żona tal-ewro, dan huwa tajjeb, l-importanti li ma jkunx hemm diskriminazzjoni.

Però r-regolament, speċjalment f'dak li għandu x'jaqsam mas-SEPA, ma jidħolx fuq pagamenti u fuq bank transfers relatati ma' currencies oħrajn.

Fil-fatt currencies oħrajn huma ogħla mit-tariffi tal-bank transfers fuq l-ewro.

Fil-fatt biex tibgħat ammonti bl-isterlina huwa veru ogħla u anke għad-dollaru Amerikan, eċċ. Aħna nħossu li f'dawn l-affarijiet, f'dawn it-tip ta' muniti li mhumiex ewro, hemm bżonn li l-banek jagħmlu daqsxejn reviżjoni fuqhom.

Inħossu li ilhom għal ħafna żmien f'dak il-livell.

L-ATMs u l-electronic point of sales, jiġifieri l-cards, huwa suġġett tekniku ħafna.

Ir-rapport tagħna jmiss ftit mill-aspetti li jeżistu, l-ewwel nett għax il-mod ta' kif jitħaddmu l-cards lokali, inti għandek żewġ acquirers, żewġ kumpaniji, bank u kumpanija privata li tipproċessa l-card payments lokalment.

Issa min isiefer u jidħol fil-ħwienet barranin, meta jippreżenta l-card tiegħu, dejjem jara magna waħda mentri hawn Malta, ħafna drabi dejjem se jsib żewġ magni.

Ir-raġuni hi li ħafna drabi card ta' bank ma tinqarax fuq l-EPOS ta' bank ieħor.

U din hija l-istess ħaġa kemm għall-EPOS machnies li jkun hemm għand tal-ħwienet kif ukoll għall-ATMs.

Fir-rapport tagħna ngħidu liema huma dawk il-machines li jaqraw il-cards ta' banek differenti.

Ir-raġuni hi li jkollok dawn il-bilateral agreements bejn il-banek biex ATM ta' bank tkun taqra l-cards ta' banek oħra.

Jien hawnhekk mhux qed nitkellem fuq dawk il-cards li huma abbinati ma' xi network internazzjonali, bħalma hija l-mastercard jew il-visa, li dawn jinqraw mill-ATMs u mill-EPOS kollha, imma qed nitkellem fuq dawk li aħna ngħidulhom il-closed loop, li jistgħu jintużaw biss hawn Malta u li mhumiex abbinati ma' xi network internazzjonali.

Waħda mill-affarijiet li pprovajna nagħmlu fir-rapport tagħna tal-2007, u li għamilt referenza għalih aktar kmieni, kien biex ikun hemm reviżjoni fuq dik li tissejjaħ il-merchant service charge.

Din hija t-tariffa li l-card acquirer jiftiehem ma' tal-ħanut għal kull transazzjoni li tgħaddi u hija t-tariffa tas-servizz li l-bank jiċċarġja lil tal-ħanut.

Aħna dejjem sostnejna li għandu jkun hemm reviżjoni ta' dawn it-tariffi, l-ewwel nett għax statistikament l-użu tal-cards lokalment dejjem żdied matul iż-żmien, u allura għandek iktar transazzjonijiet għaddejjin minn fuq in-networks tal-banek lokali.

Naturalment mill-informazzjoni li ġbarna rajna li r-rati jvarjaw, u għalkemm fir-rapport tagħna ktibna 1.75%, hemm rati differenti li jiddependi mil-liema tip ta' servizz u x'tip ta' card tiġi ppreżentata, eċċ. Imma hemm rati li huma ogħla mill-1.75%.

Tariffi jew prattiċi oħrajn li aħna ħassejna li hemm bżonn li wieħed jidħol naqra iktar fihom huma l-quotations u r-renewals ta' ċerta loans, speċjalment tal-home loans.

F'wieħed mir-rapporti tal-unit tiegħi, jekk m'iniex sejjer żball, ta' sentejn ilu, konna sħaqna li l-banek hemm bżonn li jagħmlu daqsxejn ta' reviżjoni tat-tariffi li jiġu charged meta jkun hemm account holder li jmut.

Irċevejna diversi rapporti fejn t-tariffi li qed jiġu charged min-naħa tal-banek kienu pjottost on the high side.

Il-bundling u t-tying ta' ċerta servizzi, l-interoperability fuq l-ATMs u l-EPOSs, u aħna fir-rapport tagħna konna għedna li hemm bżonn li jkun hemm introduzzjoni ta' prodotti u ta' servizzi ġodda, speċjalment biex wieħed jinkoraġġixxi l-użu ta' electronic means of payment.

Waħda minn dawn l-inizjattivi li daħlet fis-seħħ iktar kmieni din is-sena b'regolamenti Ewropej u x'naf jien kienet fuq is-servizz tad-direct debit.

Lokalment is-servizz tad-direct debit għall-konsumatur huwa b'xejn.

Naf li l-banek investew f'sistemi ġodda biex ikunu iktar effiċjenti u biex ikunu in line ma' regoli u regolamenti Ewropej fuq is-SEPA direct debit.

Però naħseb li għad hemm ftit tar-reżistenza min-naħa tal-konsumaturi meta jiġu biex jużaw jew jagħtu d-dettalji tagħhom lis-service providers biex pereżempju t-tip ta' servizz tat-telefonija jew affarijiet oħrajn jitnaqqas mill-ewwel l-ammont mill-account tagħhom.

Id-direttivi Ewropej jagħtu drittijiet tajbin ħafna lill-konsumatur f'każ li jkun hemm xi problema b'direct debit transaction.

Fir-rapport tagħna tal-2007 konna għamilna ċerta rakkmandazzjonijiet li kienu msejsa fuq uħud minnhom, prattiċi bankarji Ewropej, speċjalment il-prattiċi Ingliżi.

Dak iż-żmien kellek il-banking code li llum m'għadhiex hemm għax il-banek Ingliżi neħħewha għax issa ħa over ir-regolatur u għandu l-conduct rules li huma applikati overall għall-banek kollha.

Però dak iż-żmien lill-banek li jagħmlu xi tip ta' kaxxi, bħala informazzjoni dwar it-tariffi dwar kull kont li huma joffru, jagħmluha b'ċerta format biex il-konsumatur ikun iktar propens li jifhem it-tariffi li huwa jħallas għal dak it-tip ta' servizz.

Il-payments account directive, li hija responsabilità tagħna biex nimplimentaw, ħadet over jew tinkludi fiha ċerta aspetti li aħna konna għamilna bħala rakkmandazzjoni liż-żewġ banek ewlenin fl-2007.

Bħal pereżempju, l-istatement of fees, l-information document, il-comparative tables, u titkellem ukoll fuq id-direttiva Ewropea dwar l-iswitching, fejn hawn Malta ma tantx għandna konsumaturi li jimxu minn bank għal ieħor.

Anzi aktar għandna konsumaturi li jkollhom kontijiet ma' diversi banek lokali.

Waħda mill-affarijiet interessanti ħafna tal-payments account directive hija li qiegħda tintroduċi d-dritt li konsumatur jiftaħ basic payment account fi kwalunkwe pajjiż tal-Unjoni Ewropea.

Mela jista' ikollok talbiet minn persuni barranin sabiex jiftħu a basic payment account lokali, bl-ewro, bl-offerta wkoll tad-debit card però b'cheque book account jew inkella credit card.

Issa nibdew nikkonsultaw fuq dan ir-regolament is-sena d-dieħla għax huwa legal notice u aħna se nimplimentaw id-direttiva.

Qiegħed nagħmel referenza għar-regolament għaliex għandek il-MIF regulation, Merchant Interchange Fee Regulation, li huwa r-regolament li ġie ppubblikat din is-sena u huwa responsabbiltà tal-Bank Ċentrali li jimplimenta.

Dan ir-regolament jidħol fil-fond ta' xi ħaġa li għamilt referenza għaliha aktar kmieni, u ċjoè tal-interchange fees li japplikaw il-banek għat-transazzjonijiet tal-cards.

Dan ir-regolament jagħmel capping fuq id-debit cards kif ukoll fuq il-credit cards u allura se naraw ukoll kompetizzjoni għaliex l-acquirers jistgħu joffru s-servizzi tagħhom ukoll across border.

Mela ħwienet lokali jista' jkollhom il-cards tagħhom ipproċessati minn kumpanniji barra u vici versa jista' ikollok barranin li jużaw is-servizzi ta' kumpanniji lokali.

Fl-aħħar slide hemm il-PSD 2 li hija direttiva li ġiet maqbula mil-livelli kollha mill-istati kollha u għandha tiġi ppubblikata fl-aħħar ta' dan ix-xahar.

THE CHAIRMAN: Nirringrazzjakom.

Issa ngħaddu għal round ta' mistoqsijiet.

L-Onor.

KRISTY DEBONO: Bażikament jien tliet mistoqsijiet għandni.

Sur Bezzina, inti semmejt il-payments account directive li issa ovvjament se tkun imposta fuq il-banek Maltin.

Min-naħa tagħkom intom għamiltu r-review fuq iż-żewġ banek ewlenin; kemm temmen li l-banek huma ppreparati biex jiġu implimentati l-miżuri skont din id-direttiva?

U fil-frattemp intom għamiltu review fuq il-banek l-oħrajn u mhux biss fuq iż-żewġ banek ewlenin?

Semmejt ukoll li tlabtu review għal quoting and renewing of loans; tista' telabora ftit fuq dan is-suġġett?

Il-mistoqsija li jmiss hija għall-Professur Bannister.

Inti semmejt ix-shift tan-non-interest charges from 14% to 30%, mhux bħala value imma bħala percentages; l-istructure kif inbidlet?

Ovvjament jekk ma kontx ippreparat għaliha tista' ma tweġibx.

IL-PROFESSUR JOE BANNISTER: Dik hija diffiċli għax ma jkunx hemm granular data.

Inti kulma tkun taf li żdiedu t-tariffi però l-income mat-tariffi ma tkunx tafu għax ma jidhirx.

Naħseb li jidher bħala management accounts u ma jiġix ippubblikat.

Din id-direttiva fadlilha sentejn oħra biex tiġi implimentata u safejn naf jien għadha lanqas ġiet published.

THE CHAIRMAN: Peress li fadlilna 20 minuta oħra ejjew nagħmlu l-mistoqsijiet kollha tagħna u mbagħad ipprovaw wieġbu kollox f'daqqa.

L-Onor.

CHARLES BUHAGIAR: Peress li l-pajjiż tagħna żgħir u għandna ftit banek ma tantx hemm kompetizzjoni fuq ir-rati għax prattikament il-banek jikkuppjaw lil xulxin u din hija ħażin għall-klijenti tal-banek.

Intom għedtulna li aħna m'għandna l-ebda fakultà biex b'xi mod tista' tikkontrolla r-rati li jiġu charged mill-banek u allura, ladarba m'għandniex fakultà biex nikkontrollaw ir-rati, il-banek m'għandhomx interess li jikkompetu bejniethom.

U din lili tinkwetani ftit.

It-tieni punt li rrid nistaqsi fuqha hija li inti għedt li se jkun hemm opportunità li r-retailers Maltin ikun jistgħu jiftħu kontijiet barra minn Malta u jużaw sistemi ta' credit cards ta' banek barranin?

Fhimtha tajjeb din?

IS-SUR GEOFFREY BEZZINA: Hemm żewġ affarijiet; għandek id-dritt għall-individwu li jiftaħ kontijiet barra minn Malta, dak li ngħidulu basic bank account u dak jidħol taħt il-payment account directive.

L-aspett l-ieħor li semmejt huwa li inti għandek il-MIF regulation, dak huwa regolament li jaqa' taħt il-Bank Ċentrali biex jiġi implimentat - u li jista' jkollok ħwienet lokalment li biex jiġu pproċessati l-cards tagħhom jistgħu jużaw acquirer barra minn Malta.

Sal-lum dejjem kien acquirer lokali imma jista' jkun acquirer barrani wkoll.

U viċi versa; jista' jkollok kumpanniji barra minn Malta li jużaw żewġ kumpanniji li jipproċessaw il-card payments lokali.

CHARLES BUHAGIAR: Allura f'każ bħal dan li jintuża acquirer minn barra li jiċċarġja fees inqas milli jiċċarġjaw hawn Malta, ikun hemm il-fakultà li jintuża dan l-acquirer.

IL-PROFESSUR JOE BANNISTER: Imma xorta inti trid titrasferixxi l-flus barra biex tħallsu l-account.

Jiġifieri x-shift ma tkunx faċli daqskemm naħsbu.

Fuq il-mistoqsija l-oħra li fil-pajjiż hawn monopolistic approach this is very clear għax iż-żewġ banek għandhom roughly 80% of the market.

Però għalkemm aħna qed ngħidu li mhijiex kompetenza tagħna, hemm l-MCCAA, u hemmhekk tidħol l-awtorità l-oħra li trid tiddeċiedi what to enforce and not to enforce.

U għalhekk ir-rapport sar min-naħa tagħna u mbagħad l-azzjoni trid tittieħed mill-Competition Authority.

THE CHAIRMAN: Jien għandi xi mistoqsijiet ukoll.

L-ewwel nett xtaqt nistaqsi jekk ir-regoli Ewropej, u anke forsi lokali, jippermettux li min-naħa ta' Gvern ikun jista' jistabilixxi ċerti maximum fees fuq ċerti servizzi?

Jien ma nistax naċċetta kif hemm ċerti miżuri li jieħu l-bank fejn jaqbad jeħodlok il-flus mill-account tiegħek fuq ċerti fees li hu jiċċarġja mingħajr mal-konsumatur lanqas biss ikun avżat bihom, aħseb u ara kemm ikun ta l-awtorizzazzjoni tiegħu!

U inti tinduna biss jekk titlob statement u tara li t-tali fee ġiet imnaqqsa mill-kont tiegħek u ħafna drabi lanqas ikollok description biex wieħed ikun jista' jifhem għalfejn naqqsulek dak l-ammont.

Imbagħad għandek charges oħra li naħseb irreferejtu għalihom ukoll u li sinċerament ma naħsibx li jagħmlu sens, fosthom jekk inti se tiftaħ overdraft … Forsi nifhimha li għandu jkun hemm ċerta charges.

Jekk se tagħmel renewal u se tibqa' għaddej biha għandek charge, però jekk se tagħlaqha għandek charge oħra!

Mela awtomatikament qed tgħidlek li tagħmel x'tagħmel bilfors li se teħel iċ-charges.

Hemmhekk ma naħsibx li hija fair competition.

Għalfejn għandi niġi charged biex nuża s-servizz tal-internet banking meta nafu li grazzi għalih qed innaqqas il-costs lill-bank u mhux inżidhom?

Jekk eventwalment irridu x-shift sabiex immorru għal aktar internet use u għal aktar faċilitajiet hemmhekk, kif imbagħad il-bank jiġi jiċċarġjani kemm tal-card u kemm tal-fees?!

Niġi charged kull sena u nkun naf biss b'dik iċ-charge jekk nitlob statement.

Din ma nafx kemm hija legali u għalhekk xtaqt nisma' min-naħa tal-MFSA jekk din hijiex legali jew inkella tistgħux tintervjenu fuqha.

Ħaġa żgħira oħra u mbagħad wara forsi tkun tista' tikkumenta fuq kollox.

Naħseb xi ħaġa li forsi mhijiex daqshekk ċara l-legalità tagħha hija fir-rigward tal-free movement.

Illum il-ġurnata, kif qegħdin iċ-charges tal-banek, tagħmililek diffiċli ħafna biex timxi minn bank għal ieħor!

Biċ-charges li jkollok biex tagħlaq account u biex titrasferixxi flusek minn bank għal ieħor, they are hindering the process of movement from one bank to another.

Naħseb li hemmhekk hemm linja li mhijiex ċara ħafna dwar jekk humiex legali ċ-charges imposti għax vera ma tistax timponi li ma jsirux charges però min-naħa l-oħra ma tistax twaqqaf il-free movement u l-fair competition bejn bank u ieħor.

U allura hemmhekk, anke biex ikollok new entry of new banks, jekk għandek banek ġodda li qegħdin fis-suq, qiegħed tagħmilhielhom diffiċli ħafna biex ikunu jistgħu jattiraw new customers.

U din fl-opinjoni tiegħi hija mċajpra ħafna kemm hija legali jew le.

EDWARD SCICLUNA: The main question is institutional; mhux jekk hemmx charges jew le għax in-nies fin-negozju jafu u ilhom iħossuhom ir-rati tal-imgħax u ċ-charges u għalhekk kienu jilmentaw.

Fil-fatt kien għalhekk li ħadt l-azzjoni meħtieġa u tlabt li jsir dan l-istudju.

Imma l-konfużjoni hemm barra hija dwar il-kompetenza ta' liema istituzzjoni tista' tieħu azzjoni.

Jiġifieri from now on min se jieħu azzjoni?

Fil-każ ta' misselling kulħadd kien jassumi li għandu jmur għand is-Sur Bezzina.

Issa fl-aħħar irrealizzajna li għandna bżonn istituzzjoni separata u se nagħmlu l-financial arbitrar.

Qegħdin fi stadju ta' Kumitat għax għaddiet mis-Second Reading u allura nisperaw li ssir liġi dalwaqt.

Rajna li jkun hemm istituzzjoni apposta biex jekk hemm xi każijiet ta' misselling ikunu jistgħu jsiru complaints b'mod iktar effiċjenti u irħis.

Meta niġu għall-kompetizzjoni u l-monopolju naħseb li minn dejjem konna nafu li kull istituzzjoni li għandha iktar minn 30% tas-suq ifisser li għandha potenzjal għal monopolju.

Issa ma jfissirx li se tużah jew iċ-charges tagħhom huma monopolistiċi imma l-potenzjal hemm qiegħed.

Aħseb u ara jkollok żewġ banek li flimkien, bħalma qal iċ-Chairman tal-MFSA, għandhom kważi 80% tas-suq!

Mela aħna dħalna fl-UE fl-2004 u bdilna l-leġislazzjoni tagħna dwar il-kompetizzjoni u rajna li jkun hemm l-istituzzjoni meħtieġa.

Hija l-MFSA, li hija r-regolatur, l-istituzzjoni idonea, li jkollha s-snien u tieħu l-passi meħtieġa dwar il-competitiveness.

Mela jekk ikun hemm monopolistic situation din tkun tista' tiftaħ każ u tmexxi u fejn ikun hemm bżonn anke timponi penalitajiet jew sanzjonijiet.

Imma l-biċċa mhijiex ċara.

Hija l-MFSA jew l-MCCAA?

U l-MCCAA għandha r-riżorsi meħtieġa jew għandha bżonn tar-riżorsi?

Tista' tuża r-riżorsi tal-MFSA?

Aħna lil min se nistaqsu biex tieħu l-passi li hemm bżonn?

Jiddependi l-mod kif taqra r-rapport.

Dan mhuwiex ċar.

Inutli noqogħdu ngħidu ...

Issemma kif f'pajjiżna m'hemmx switching.

Dażgur li m'hemmx switching jekk ma jħallukx tagħmel dan!

Aħna qegħdin nistudjaw dan il-każ biex naraw li l-banek qegħdin jippermettu dan l-iswitching u li allura inti, bħalma tbiddel in-network tat-telefon jew tal-mobile tiegħek mingħajr ma tibdel in-numru tiegħek, issir l-istess ħaġa bil-mortgage u allura tkun tista' tbiddel minn bank għal ieħor mingħajr ma tiġi penalizzat.

Qabel ma niċċaraw sew dik l-istituzzjoni li għandha tieħu fuqha l-affarijiet marbuta mal-kompetizzjoni, fosthom charges u rati ta' imgħax għoli … Issa din mhijiex xi ħaġa straight forward imma hija pjuttost diffiċli.

Fl-aħħar mill-aħħar għand min se jmur il-konsumatur biex jagħmel ilment?

U kif se jieħu s-sodisfazzjon tiegħu?

THE CHAIRMAN: Grazzi.

Għandkom 5 minuti biex twieġbu l-mistoqsijiet li sarulkom.

IL-PROFESSUR JOE BANNISTER: Ħalli nwieġeb il-mistoqsija fuq kemm hija legali li jagħmlu hekk.

Jien inqbadt darbtejn fihom dawn u in small print sibt li kien hemm kollox miktub.

Għalhekk il-banek they cover themselves very well!

IL-PROFESSUR JOE BANNISTER: Jien naħseb li l-font huwa legali.

THE CHAIRMAN: Illum il-ġurnata l-MFSA m'għandhiex is-snien biex tigdem ...

IL-PROFESSUR JOE BANNISTER: Mhijiex kwestjoni ta' snien imma jekk tħares lejn il-pajjiżi barranin issib li the regulator refers to the Competition Authority.

Veru li r-regolatur jagħmel ix-xogħol kollu imma mbagħad he has to refer for a decision to the Competition Authority.

IS-SUR GEOFFREY BEZZINA: Kien hemm mistoqsijiet oħra dwar jekk il-banek humiex ippreparati sabiex jimplimentaw id-direttivi.

Il-banek għandhom ħafna direttivi x'jimplimentaw bħalissa imma mil-lat ta' consumer information, għada pitgħada, il-konsumatur se jkun iffaċċjat b'ħafna iktar informazzjoni xi jniżżel minħabba regolamenti ġodda Ewropej.

Mhux biss fuq fees imma se jibda jirċievi wkoll informazzjoni speċifika dwar jekk l-account tiegħu huwiex kopert jew le mill-iskema ta' kumpens tad-depożitant, li huwa regolament li qiegħed fil-proċess li jiġi implimentat.

Jekk il-Gvern jistax jintervjeni fuq it-tariffi, to the best of my knowledge ma jidhirlix li hemm xi direttiva imma l-MIF regulation titfa' r-responsabbiltà fuq il-competent authority li m'aħniex aħna imma huwa l-Bank Ċentrali ta' Malta, biex ikun hemm xi tariffi fuq id-debit cards u l-credit cards.

Għada pitgħada nimmaġina li se jkun hemm xi ħaġa f'dan ir-rigward għaliex hemm aspetti mill-MIF regulation li se jiġu implimentati sa nofs Diċembru.

Għandek il-capping fuq id-debit li hija ta' 0.2% u tal-credit cards li hija ta' 0.3%.

Fir-rigward tal-kummenti li għamilt, għalija jekk għandek complaint għax indunajt li kien hemm xi transazzjoni mill-account tiegħek li ma kontx taf biha u l-bank ma nformakx biha, l-ewwel nett naraw it-termini u l-kondizzjonijiet, imma jekk hemm xi ħaġa li l-bank missu avżak fuqha, aħna nitolbu lill-bank sabiex jagħtik spjegazzjoni.

Għallinqas il-bank irid ikun trasparenti f'dak ir-rigward.

IL-PROFESSUR JOE BANNISTER: Jagħmel naqra redress u jammetti li ħa żball.

Però in the global sense ta' Malta, kif qal il-Ministru, dan il-blurring irid jinqata' daqsxejn għax aħna ninqabdu fi tliet partijiet; fil-kwestjoni ta' competition, fil-kwestjoni ta' client complaints and resolution, li lanqas għandna poter u fil-kwestjoni ta' regolamenti.

EDWARD SCICLUNA: Ta' min jgħid ukoll - għallinqas mill-esperjenza tiegħi - li kien hemm ħafna istanzi fejn il-banek ġew avviċinati bil-kwiet, the point was made and they took action.

Jien naf każ fejn manager ta' bank partikolari kien qiegħed jagħmel mortgage u lil min kellu quddiemu qalilhom biex imorru fl-uffiċċju tagħhom, around the corner, sabiex jagħmlu l-insurance.

U hemmhekk mill-ewwel ittieħdu l-passi ta' dixxiplina.

Il-banek jieħdu wkoll azzjonijiet fuq affarijiet li jaraw li huma out of line.

THE CHAIRMAN: Xtaqt inkompli daqsxejn id-diskussjoni però kif avżajtkom għandna division vote u se jkollna nikkonkludu hawnhekk.

Nemmen li għandu jkun hemm follow-up meeting mal-MCCAA biex eventwalment wieħed jiddiskuti ukoll il-miżuri ta' azzjonijiet.

U jista' ikun li jkollna nerġgħu nibagħtu għalikom.

Nirringrazzjakom.

Fis-7:41 p.m. il-Kumitat aġġorna għal data u b'aġenda li għandha tiġi komunikata aktar tard.


KUMITAT PERMANENTI DWAR L-AFFARIJIET EKONOMIĊI U FINANZJARJI

LAQGĦA NRU.

L-Erbgħa, 2 ta' Diċembru, 2015

Il-Kumitat Permanenti dwar l-Affarijiet Ekonomiċi u Finanzjarji ltaqa' fil-Kamra tal-Kumitati, fil-Parlament il-Belt Valletta, fis-6:50 pm.

L-Onor.

Silvio Schembri, President tal-Kumitat, ippresjeda.

PREŻENTI

Il-Ministru għall-Finanzi l-Onor.

Edward Scicluna, l-Onor.

Preżenti wkoll kien hemm is-Sinj.

Il-President tal-Kumitat qal it-talba.

Il-Minuti tal-Laqgħat Nri 15 u 16 li saru fit-28 ta' Ottubru, 2015 u fid-9 ta' Novembru 2015 rispettivament, kienu konfermati.

AFFARIJIET OĦRA

Il-President tal-Kumitat għarraf lill-Membri li l-Kumitat Permanenti dwar l-Affarijiet Barranin u Ewropej kien irrefera lilhom Memorandum ta' Spjegazzjoni numru 3502, dwar il-Proposta għal Regolament dwar il-Fond għall-Investimenti Strateġiċi sabiex issir diskussjoni fuqu imma peress li dan ir-Regolament ġie approvat għaldaqstant ma kienx hemm il-ħtieġa illi dan il-Kumitat jiddiskutih.

Il-President tal-Kumitat qiegħed fuq il-Mejda tal-Kumitat:

Dokument 18 Stqarrija dwar Memorandum ta' Spjegazzjoni Nru 3502 u kopja tal-ittra lill-President tal-Kumitat Permanenti dwar l-Affarijiet Barranin u Ewropej biex tinformah dwar dan.

Il-Kumitat stieden lill-Professur Joe Bannister u lis-Sur Geoffrey Bezzina Chairman u Director, Consumer Complaints Unit rispettivament mill-Awtorità għas-Servizzi Finanzjarji ta' Malta (MFSA) biex jagħtu preżentazzjoni fuq is-suġġett.

Is-Sur Bezzina ta preżentazzjoni ntitolata:

Ġie ċċirkolat ukoll:

Dokument 20 Rapport intitolat "Bank Fees and Charges in Malta" maħruġ mill-MFSA f'April 2015.

Wara il-preżentazzjoni, kien hemm diskussjoni fejn il-membri preżenti staqsew il-mistoqsijiet tagħhom lill-Professur Bannister u lis-Sur Bezzina.

Fit-7:41 p.m. il-Kumitat aġġorna għal data li għandha tiġi kkomunikata aktar tard.

SKRIVAN TAL-KUMITAT

PRESIDENT TAL-KUMITAT

Proceedings, agenda, minutes and transcripts of the parliamentary committees docx


KUMITAT PERMANENTI DWAR L-AFFARIJIET BARRANIN U EWROPEJ

LAQGĦA NRU.

It-Tnejn, 7 ta' Diċembru 2015.

Il-Kumitat Permanenti dwar l-Affarijiet Barranin u Ewropej iltaqa' filKamra tal-Kumitati fil-Parlament, il-Belt Valletta, fis-6:52 p.m.

L-Onor.

PREŻENTI: L-Onor.

Toni Bezzina, l-Onor.

Deborah Schembri (sostitut tal-Ministru għall-Affarijiet Barranin l-Onor.

ASSENTI: L-Onor.

Din kienet laqgħa konġunta mal-Kumitat Permanenti dwar l-Affarijiet Ekonomiċi u Finanzjarji u mal-Kumitat Permanenti dwar il-Kontijiet Pubbliċi li l-Onor.

Presenti wkoll kien hemm l-Awditur Ġenerali, id-Deputat Awditur Ġenerali u uffiċjali mill-Uffiċċju Nazzjonali tal-Verifika.

L-Iskrivan tal-Kumitat qal it-talba.

LAQGĦA MA' DR LOUIS GALEA, MEMBRU TAL-QORTI EWROPEA TAL-AWDITURI, DWAR IR-RAPPORT ANNWALI TAL-QORTI EWROPEA TAL-AWDITURI DWAR L-IMPLIMENTAZZJONI TAL-BAĠIT TAL-UNJONI EWROPEA GĦAS-SENA FINANZJARJA 2014 U L-ĦIDMA TAL-MEMBRU MALTI TA' DIN IL-QORTI.

Dr Louis Galea, Membru tal-Qorti Ewropea tal-Awdituri u li kien akkumpanjat mill-kap tas-segretarjat tiegħu s-Sur Jacques Sciberras, għamel preżentazzjoni fuq ir-rapport annwali dwar l-implimentazzoni tal-baġit tal-Unjoni Ewropea (UE) għas-sena 2014 u, fost affarijiet oħra, aċċenna għal dan li ġej:-

l-obbligu li joħroġ mit-Trattat ta' Lisbona dwar ir-rwol ta' kontabilità tal-Parlamenti Nazzjonali fl-Unjoni Ewropea;

il-Qorti teżamina l-ġbir u nfiq tal-flus tal-baġit tal-UE mill-Kummissjoni f'kooperazzjoni mal-Uffiċċji Nazzjonali tal-Verifika tal-Istati Membri;

l-eżerċizzju li tagħmel il-Qorti jieħu inkonsiderazzjoni tliet aspetti partikolari, jiġifieri:

l-affidabbilità tal-kontijiet (reliability of the accounts) – hawnhekk il-Qorti dejjem kkonfermat u ċċertifikat li l-kontijiet tal-Unjoni huma miżmuma u rrapportati korrettement u li jippreżentaw b'mod ġust il-pożizzjoni finanzjarja tal-Unjoni f'kull 31 ta' Diċembru tas-sena partikolari;

il-legalità u regolarità tat-tranżazzjonijiet finanzjarji (legality and regularity of underlying transactions) - hawnhekk jidher li d-dħul kollu tal-Unjoni sar b'mod regolari (0% overall error rate) iżda fl-infiq ir-rapport juri rata ta' żbalji ta' 4.4% fil-legalità u r-regolarità tat-transazzjonijiet finanzjarji.

Il-Qorti awditjat parti mill-proġett tal-Coast Road li għalih Malta kienet qed tirċievi fondi mill-UE u li kien jikkonsisti f'żewġ proċeduri ta' provvista fejn l-offerti kienu jeċċedu il-valur tat-tender b'mod sinifikanti u li mbagħad, permezz ta' klawsola li kienet inkluża fid-dokumenti għall-offerti, saru negozjati mal-irħas offerent biex titraħħas l-offerta għal valur li kien jidher fit-tender bil-konsegwenza li l-ispeċifikazzjonijiet u x-xogħolijiet ġew mibdula jew imnaqqsa b'mod sostanzjali.

Skont ir-regoli tal-akkwist pubbliku, peress li l-iskop tax-xogħolijiet inbidel sostanzjalment u l-valur tat-tender kien jaqbeż il-limiti legali, ma setgħetx tintuża l-proċedura negozjata u minflok it-tender suppost kellha terġa tiġi ppubblikata mill-ġdid.

sommarju tal-prestazzjoni tal-baġit (performance) - dan jirreferi għall-kontabbilita' dwar kemm it-taxxi taċ-ċittadini qed jissarrfu f'riżultati u kemm qed jilħqu l-objettivi tal-policies adottati fil-kuntest tal-UE.

Dan huwa rifless fix-xoghol li l-Qorti tagħmel biex tevalwa kemm in-nefqa tal-baġit mill-istituzzjonijiet u l-entitajiet Ewropej issir b'mod ekonomiku, effiċjenti u effettiv, skond il-liġi, u kemm qed tikseb ir-riżultati u l-benefiċċji li jkunu ġew previsti – l-awditjar fuq il-prestazzjoni (performance audits).

Il-Qorti tal-Awdituri regolarment tevalwa oqsma differenti tal-ħidma tal-Kummissjoni permezz ta' serje ta' rapporti speċjali li tippubblika kull sena.

Fis-sentejn 2014 u 2015 il-Qorti ppubblikat 38 rapport speċjali.

Dr Galea ta' ħarsa fuq fuq dwar il-ħidma tiegħu fil-Qorti Ewropea tal-Awdituri li kienet se tiġi fi tmiemha f'Mejju 2016 u ppreżenta lill-Kumitat lista ta' sittax-il rapport/opinjoni li tagħhom huwa kien rapporteur.

Dok 130 Lista ta' sittax-il rapport/opinjoni li tagħhom Dr Galea kien rapporteur.

Wara kien hemm diskussjoni bis-sehem tal-Membri.

Fit-8:30 p.m. il-Kumitat aġġorna għal data u b'aġenda li kellhom jiġu komunikati aktar tard.

SKRIVAN TAL-KUMITAT

PRESIDENT TAL-KUMITAT

Proceedings, agenda, minutes and transcripts of the parliamentary committees bar


KUMITATI TAL-KAMRA TAD-DEPUTATI

LAQGĦA KONĠUNTA

KUMITAT PERMANENTI DWAR L-AFFARIJIET SOĊJALI,

KUMITAT PERMANENTI DWAR L-AFFARIJIET TAL-FAMILJA

KUMITAT PERMANENTI DWAR IS-SAĦĦA

AVVIŻ

LAQGĦA 15

L-Erbgħa, 9 ta' Diċembru 2015 fis-6:45 p.m.

Il-Kumitat Permanenti dwar l-Affarijiet Soċjali, il-Kumitat Permanenti dwar l-Affarijiet tal-Familja u l-Kumitat Permanenti dwar is-Saħħa se jiltaqgħu nhar l-Erbgħa, 9 ta' Diċembru 2015 fis-6:45 p.m. fil-Kamra tal-Kumitati fil-Parlament:

Diskussjoni dwar ir-rapport annwali tal-Kummissarju gћall-Promozzjoni tad-Drittijiet ta' Persuni b'Diżordni Mentali - Kontinwazzjoni;

Diskussjoni u approvazzjoni tar-rapport dwar l-età tal-kunsens sesswali - Kontinwazzjoni; u

Affarijiet Oħra.


KUMITATI TAL-KAMRA TAD-DEPUTATI

GĦALL-KONSIDERAZZJONI TA' ABBOZZI TA' LIĠI AĠĠUNT

AVVIŻ LILL-

Onor. Owen Bonnici, Ministru għall-Ġustizzja, Kultura u Gvern Lokali

Onor. Stefan Buontempo, Segretarju Parlamentari għall-Gvern Lokali

Onor. Jason Azzopardi MP

Laqgħa Nru. 01

L-Erbgħa, 16 ta' Diċembru 2015, fis-6.30 p.m.

Il-President tal-Kumitat Permanenti Aġġunt għall-Konsiderazzjoni ta' Abbozzi ta' Liġi Aġġunt, tavża li l-Kumitat se jiltaqa' fid-data u fil-ħin hawn fuq indikati, fil-Kamra tal-Kumitati fil-Parlament b'din l-aġenda:-

Konferma tal-Minuti.

Abbozz ta' Liġi li jemenda Diversi Liġijiet (Riforma Tal-Ġustizzja) (Proċedura Ċivili) – Abbozz Nru 124.

11 ta' Diċembru 2015 SKRIVAN TAL-KAMRA

Proceedings, agenda, minutes and transcripts of the parliamentary committees kuna


KUMITAT PERMANENTI GĦALL-KONSIDERAZZJONI TA' ABBOZZI TA' LIĠI AĠĠUNT

LAQGĦA NRU 1

L-Erbgħa, 16 ta' Diċembru 2015

Dan il-Kumitat Permanenti għall-Konsiderazzjoni ta' Abbozzi ta' Liġi Aġġunt ġie mwaqqaf skont ir-riżoluzzjoni Nru 293 tal-Kamra fis-Seduta Nru 340 tal-15 ta' Diċembru 2015.

Il-Kumitat iltaqa' fil-Parlament fis-6.40 p.m.

L-Onor.

Deborah Schembri, President tal-Kumitat, ippresediet.

PREŻENTI

Il-Ministru għall-Ġustizzja, Kultura u Gvern Lokali l-Onor.

Il-President tal-Kumitat qalet it-talba.

Abbozz ta' liġi LI JEMENDA DIVERSI LIĠIJIET (RIFORMA TAL-ĠUSTIZZJA) (proċedura ċivili) - Abbozz Nru 124

Skont riżoluzzjoni fis-Seduta Nru 322 tal-4 ta' Novembru 2015 il-Kumitat iltaqa' biex jikkonsidra dan l-Abbozz ta' Liġi.

Bil-permess tal-Kumitat, l-Avukat Ġenerali Dr Peter Grech, l-Assistent Avukat Ġenerali Dr Victoria Buttigieg u n-Nutar Prinċipali tal-Gvern Dr Keith German ġew mistiedna biex jintervjenu fil-Kumitat.

KLAWSOLI 2 u 3 għaddew nem. con. u kienu ordnati jsiru parti mill-Abbozz ta' Liġi.

Fuq mozzjoni tal-Ministru għall-Ġustizzja, Kultura u Gvern Lokali, l-Onor.

Owen Bonnici, il-Kumitat qabel li Klawsola 4 tiġi posposta.

Fuq mozzjoni tal-Ministru għall-Ġustizzja, Kultura u Gvern Lokali, il-Kumitat qabel li Klawsola 5 tiġi posposta.

KLAWSOLI 6, 7, 8, 9 u 10 għaddew nem. con. u kienu ordnati jsiru parti mill-Abbozz ta' Liġi.

Fuq mozzjoni tal-Ministru għall-Ġustizzja, Kultura u Gvern Lokali, il-Kumitat qabel li Klawsola 11 tiġi posposta.

Fuq mozzjoni tal-Ministru għall-Ġustizzja, Kultura u Gvern Lokali, il-Kumitat qabel li Klawsola 12 tiġi posposta.

KLAWSOLA 5 (Posposta iktar kmieni fil-Kumitat)

Il-Ministru għall-Ġustizzja, Kultura u Gvern Lokali ressaq din l-Emenda "A":-

Il-klawsola 5 għandha tiġi emendata kif ġej:

fil-paragrafu (b) tagħha, minflok il-kliem "dik is-somma ta' ħamsa u għoxrin elf euro (€25,000)".", għandhom jidħlu l-kliem "dik is-somma ta' ħamsa u għoxrin elf euro (€25,000)"; u"; u

minnufih wara l-paragrafu (b) kif emendat għandu jidħol il-paragrafu (ċ) ġdid kif ġej:

"(ċ) minnufih wara s-subartikolu (6) tal-artikolu 166A tal-Kodiċi, għandu jiddaħħal is-subartikolu (7) kif ġej:

"(7) Minkejja d-dispożizzjonijiet l-oħra ta' dan l-artikolu, meta ittra uffiċjali ippreżentata skont dan l-artikolu ma tiġix notifikata fuq id-debitur f'sitt xhur minn meta l-istess ittra tiġi ppreżentata, il-proċedura provduta f'dan l-artikolu ma tibqax tapplika mingħajr preġudizzju għall-jedd tal-kreditur li jkun jista' jippreżenta ittra uffiċjali oħra skont dan l-artikolu b'referenza għall-istess debitu.".".

L-Emenda "A" għaddiet nem. con.

KLAWSOLA 5, kif emendata, għaddiet nem. con. u kienet ordnata ssir parti mill-Abbozz ta' Liġi.

KLAWSOLA 4 (Posposta iktar kmieni fil-Kumitat)

Il-Ministru għall-Ġustizzja, Kultura u Gvern Lokali ressaq din l-Emenda "B":-

In-nota marġinali fit-test Malti ta' klawsola 4 għandha tiġi sostitwita b'dan li ġej:

"Emenda tal-artikolu 152 tal-Kodiċi.".

L-Emenda "B" għaddiet nem. con.

KLAWSOLA 4, kif emendata, għaddiet nem. con. u kienet ordnata ssir parti mill-Abbozz ta' Liġi.

Fuq mozzjoni tal-Ministru għall-Ġustizzja, Kultura u Gvern Lokali l-Kumitat qabel li jerġa' jikkonsidra klawsola 10.

KLAWSOLA 10 (Konsiderazzjoni mill-ġdid)

Il-Ministru għall-Ġustizzja, Kultura u Gvern Lokali ressaq din l-Emenda "Ċ":-

Fil-proviso propost għal klawsola 10, il-kliem "il-qorti tal-appell", għandhom jiġu sostitwiti bil-kliem "il-qorti fi grad ta' appell".

L-Emenda "Ċ" għaddiet nem. con.

KLAWSOLA 10, kif emendata, għaddiet nem. con. u kienet ordnata ssir parti mill-Abbozz ta' Liġi.

KLAWSOLA 11 (Posposta iktar kmieni fil-Kumitat)

Il-Ministru għall-Ġustizzja, Kultura u Gvern Lokali ressaq din l-Emenda "D":-

Klawsola 11 għandha tiġi mħassra.

L-Emenda "D" għaddiet nem. con. u klawsola 11 ġiet imħassra.

KLAWSOLA 12 (Posposta iktar kmieni fil-Kumitat)

Fuq mozzjoni tal-Ministru għall-Ġustizzja, Kultura u Gvern Lokali, il-Kumitat qabel li klawsola 12 terġa' tiġi posposta.

KLAWSOLI 13 u 14 għaddew nem. con. u kienu ordnati jsiru parti mill-Abbozz ta' Liġi.

Il-Ministru għall-Ġustizzja, Kultura u Gvern Lokali ressaq din l-Emenda "E":-

Il-Klawsola 12 għandha tiġi mħassra.

L-Emenda "E" għaddiet nem. con. u klawsola 12 ġiet imħassra.

KLAWSOLI 15, 16 u 17 għaddew nem. con. u kienu ordnati jsiru parti mill-Abbozz ta' Liġi.

Il-Ministru għall-Ġustizzja, Kultura u Gvern Lokali ressaq din l-Emenda "F":-

Il-Klawsola 18 għandha tiġi mħassra.

L-Emenda "F" għaddiet nem. con. u klawsola 18 ġiet imħassra.

KLAWSOLA 19 għaddiet nem. con. u kienet ordnata ssir parti mill-Abbozz ta' Liġi.

Il-Ministru għall-Ġustizzja, Kultura u Gvern Lokali ressaq din l-Emenda "G":-

Il-Klawsola 20 għandha tiġi emendata kif ġej:

Fl-artikolu 357A ġdid kif propost fi klawsola 20, il-kliem "sitt xhur"għandhom jiġu sostitwiti bil-kelma "sena".

L-Emenda "G" għaddiet nem. con.

KLAWSOLA 20, kif emendata, għaddiet nem. con. u kienet ordnata ssir parti mill-Abbozz ta' Liġi.

Il-Ministru għall- Ġustizzja, Kultura u Gvern Lokali ressaq din l-Emenda "H":-

Klawsola 21 għandha tiġi emendata kif ġej:

fl-artikolu 527 propost fil-Kodiċi, fis-subartikolu (2) tiegħu, il-kliem "u jkun aċċessibbli għal avukati" għandu jiġi sostitwit bil-kliem "u jkun aċċessibbli għall-Kummissarju għall-Promozzjoni tad-Drittijiet ta' Persuni b'Diżordni Mentali, għal avukati";

fl-artikolu 527 propost fil-Kodiċi, is-subartikolu (3) tiegħu, għandu jiġi sostitwit kif ġej:

"(3) Ir-reġistru għandu jkun maqsum fi tliet taqsimiet.

L-ewwel taqsima jkun fiha lista ta' persuni interdetti, it-tieni taqsima jkun fiha lista ta' persuni inabilitati u t-tielet taqsima jkun fiha lista ta' persuni li jkun inħarġilhom ċertifikat ta' nuqqas ta' kapaċità mentali skont l-Att dwar is-Saħħa Mentali.

Kull taqsima tar-reġistru għandha tinżamm f'ordni alfabetiku.";

fl-artikolu 527 propost fil-Kodiċi, is-subartikolu (5) tiegħu, għandu jiġi sostitwit kif ġej:

"(5) Ir-reġistru għandu jkun aċċessibbli lill-pubbliku taħt is-superviżjoni ta' uffiċjali tal-Qorti fl-edifiċju tal-Qorti ta' ġurisdizzjoni volontarja."; u

minnufih wara s-subartikolu (5) għandu jiżdied is-subartikolu ġdid li ġej:

"(6) Sakemm jiġi stabbilit reġistru elettroniku skont it-termini ta' dan l-artikolu, l-istess reġistru jista' jinżamm f'format manwali mir-Reġistratur tal-Qorti ta' ġurisdizzjoni volontarja li għandu jipprovdi aċċess għalih fil-ħinijiet tal-ftuħ tar-reġistru.".

L-Emenda "H" għaddiet nem. con.

KLAWSOLA 21, kif emendata, għaddiet nem. con. u kienet ordnata ssir parti mill-Abbozz ta' Liġi.

KLAWSOLI 22, 23, 24, 25 u 26 għaddew nem. con. u kienu ordnati jsiru parti mill-Abbozz ta' Liġi.

Il-Ministru għall-Ġustizzja, Kultura u Gvern Lokali ressaq din l-Emenda "I":-

Il-Klawsola 27 għandha tiġi sostitwita b'dan li ġej:

"Emenda tal-artikolu 1886 tal-Kodiċi.

Fis-subartikolu (1) tal-artikolu 1886 tal-Kodiċi fil-paragrafu (e) tiegħu, il-kliem "tal-mandatarju." għandu jiġi sostitwit bil-kliem "tal-mandatarju:" u minnufih warajh għandu jidħol il-proviso ġdid li ġej:

"Iżda:

Fil-każ li mandat jispiċċa fejn il-mandatarju, li tkun persuna fiżika, kien awtorizzat li jittrasferixxi proprjetà immobbli f'isem il-mandant jew fejn il-mandat ikun wieħed ta' natura ġenerali li jkun ingħata bejn persuni fiżiċi, dik it-terminazzjoni tista' tiġi notifikata mill-mandant jew minn kull persuna oħra li jkollha interess fil-mandat lin-Nutar Ewlieni tal-Gvern li għandu jdaħħal id-dettalji ta' dik it-terminazzjoni f'reġistru li huwa għandu jżomm għal dak il-għan u li għandu jkun aċċessibbli għall-pubbliku waqt il-ħinijiet tal-uffiċċju;

Il-Ministru responsabbli għall-Ġustizzja jista' joħroġ regolamenti sabiex jistabbilixxi reġistru elettroniku fejn tkun tista' ssir ir-reġistrazzjoni ta' mandati u tat-terminazzjoni tagħhom u biex jistabbilixxi dawk il-formalitajiet, drittijiet u proċeduri applikabbli għar-reġistrazzjoni fl-imsemmi reġistru elettroniku u biex jirregola l-aċċess għall-istess reġistru.".".

L-Emenda "I" għaddiet nem. con.

KLAWSOLA 27, kif emendata, għaddiet nem. con. u kienet ordnata ssir parti mill-Abbozz ta' Liġi.

Fuq proposta tal-Ministru għall-Ġustizzja, il-Kumitat qabel li jikkonsidra l-klawsoli 28 sa 34 flimkien.

Il-Ministru għall-Ġustizzja, Kultura u Gvern Lokali ressaq din l-Emenda "J":-

Klawsoli 28, 29, 30, 31, 32, 33 u 34 għandhom jiġu mħassra.

L-Emenda "J" għaddiet nem. con. u klawsoli 28, 29, 30, 31, 32, 33 u 34 ġew imħassra.

KLAWSOLI 35, 36, 37, 38, 39, 40, 41 u 42 għaddew nem. con. u kienu ordnati jsiru parti mill-Abbozz ta' Liġi.

KLAWSOLA 1 għaddiet nem. con. u kienet ordnata ssir parti mill-Abbozz ta' Liġi.

IT-TITOLU għadda nem. con. u kien ordnat isir parti mill-Abbozz ta' Liġi.

Fuq mozzjoni tal-Ministru għall-Ġustizzja, Kultura u Gvern Lokali, il-Kumitat qabel li jawtorizza lill-Iskrivan tal-Kamra biex jikkoreġi xi żbalji tal-ortografija, jagħmel ir-rinumerazzjoni meħtieġa u xi emendi żgħar li jista' jkun hemm bżonn.

Il-Kumitat qabel ukoll li l-President tal-Kumitat għandu jirrapporta lill-Kamra li l-Abbozz ta' Liġi msejjaħ "Att biex jemenda diversi liġijiet li jirrigwardaw ir-riforma tal- ġustizzja fil-qasam tal-proċedura ċivili" għadda mill-istadju tal-Kumitat b'emendi.

Fit-8:30 p.m. id-diskussjoni fi stadju ta' Kumitat ta' dan l-Abbozz ta' Liġi ġiet konkluża.

SKRIVAN TAL-KUMITAT

CHAIRMAN TAL-KUMITAT